Сенат фарғоналик “валломат” масаласини кўриб чиқади | Qalampir.uz\nЖамият\t30 Сентябрь 2019 13:07 5417\nБир неча кундирки ижтимоий тармоқларда Фарғона вилояти ҳокими Шуҳрат Ғаниевнинг йиғилишда соқол, рўмол масаласида билдирган фикри муҳокамаларга сабаб бўляпти.\nВилоят ҳокими ва бир вақтнинг ўзида Ўзбекистон Республикаси Олий Мажлиси Сенати аъзосининг бундай ҳаракати юқори палата комиссиясида кўриб чиқиладиган бўлди. Бу ҳақда Сенат раиси Танзила Норбоева маълум қилди.\n“Фарғона вилояти ҳокими, сенатор Шухрат Ғаниевнинг ижтимоий тармоқларда тарқалган нутқи 2 кундан буён жамоатчилик томонидан қизғин муҳокама қилиб келинмокда.\nМуҳокамалар жараёнида Шуҳрат Ғаниевнинг хатти-ҳаракатлари кенг омма орасида салбий эътирозларга сабаб бўлмокда. Шу муносабат билан ушбу ҳолат юзасидан бугун Олий Мажлис Сенатининг Регламент ва одоб комиссияси йиғилиши ўтказилишини маълум қиламан”, дейди Танзила Норбоева Facebook`даги саҳифасида.\nЭслатиб ўтамиз, Шуҳрат Ғаниев йиғилишда ким бўлишидан қатъи назар рўмол ўраган одамнинг рўмолини оғзига тиқиб қўйишини айтган. Шунингдек, кўтарилган баъзи масалаларда суд ҳукмисиз жазолашни қўллаш ҳақида кўрсатма берган.\nМаълумот ўринада, Сенатнинг Регламент ва одоб комиссияси ўз ваколатлари доирасида:\n- Сенат Раисининг топшириғи, сенаторларнинг ва фуқароларнинг мурожаатлари асосида ёхуд ўзининг ташаббуси билан ўз мажлисларида сенаторлар томонидан Сенат Регламенти нормалари ва Сенат аъзоларининг одоб қоидалари, шунингдек умум эътироф этилган ахлоқ нормалари бузилган ҳолатларни кўриб чиқади ҳамда баҳолайди;\n- сенатор мақомини тартибга солувчи нормалар бузилганлиги тўғрисидаги масалаларни кўриб чиқади;\n- сенаторлар орасида қоидабузарликларнинг олдини олиш бўйича комплекс чоралар кўради;\n- сенаторлар Сенат Регламенти нормаларига ва Сенат аъзоларининг одоб қоидаларига риоя этаётганлиги устидан мониторинг олиб боради;\n- Сенат аъзоларининг одоб қоидаларини бузган Сенат аъзосига нисбатан таъсир чораларини қўллаш, шунингдек Сенат Регламенти қоидалари бузилган ҳолатларни бартараф этиш тўғрисида Сенат Кенгашига таклифлар киритади;\n- сенаторнинг ваколатларини муддатидан илгари тугатиш ва уни чақириб олиш тўғрисидаги материалларни Сенатда кўриб чиқиш учун тайёрлайди;\n- Сенат аъзоларини дахлсизлик ҳуқуқидан маҳрум этиш тўғрисидаги материалларни Сенатда кўриб чиқиши учун тайёрлайди;\n- Комиссия, унинг мажлисларига кўриб чиқиш учун киритилган масалаларни ҳал қилиш учун экспертлар ва мутахассисларни таклиф қилади;\n- сенатор томонидан Сенат аъзоларининг одоб қоидалари бузилган тақдирда, унга тегишли бўлган зарур маълумотларни сўраб олади;\n- Комиссия фаолияти масалаларига доир Сенат қарорлари лойиҳаларини ишлаб чиқади;\n- Комиссия ваколатига кирадиган бошқа вазифаларни амалга оширади.\nСенатда янги тузилма иш бошлаши кутилмоқда Ўзбекистон минтақада “чемпион” ҳисобланади – Сенат Раиси “Норбоева сабаб “қўрқинчли” фамилиялар билан танишдик” – ССП раиси Парламент ҳокимлар ваколатларини қайта кўриб чиқиш масалаларига эътиборни кучайтиради – Норбоева Мирзиёев Норбоева ҳақида қандай фикрда? (видео) Шуҳрат Ғаниевнинг Матбуот котиби лавозимини тарк этди


ЎзА - Тинчлигимиз ҳимоячилари\n02.09.2017 20:07 Чоп этиш версияси\nТошкент ҳарбий округи ва Ўзбекистон ёшлар иттифоқи Мирзо Улуғбек тумани кенгаши ҳамкорлигида “Фидойинг бўлгаймиз сени, Ўзбекистон!” шиори остида маданий-маърифий тадбир ўтказилди.\nТошкент ҳарбий округи қўшинлари қўмондони Л.Бузруков, Ёшлар иттифоқи Мирзо Улуғбек тумани кенгаши раиси Ш.Олимов ва бошқалар истиқлол йилларида армиямиз мудофаа қобилиятини мустаҳкамлашга алоҳида эътибор қаратилаётганини таъкидлади.\nМустақиллик йилларида мамлакатимизда амалга оширилаётган изчил ислоҳотлар самарасида миллий армиямизни профессионал асосда шакллантириш, қўшинларни модернизация қилиш ва уларни энг янги қурол-яроғ ҳамда техника билан таъминлаш, ҳарбийлик касбининг нуфузини оширишга эришилди. Ўзбекистон Қуролли Кучлари тарихан қисқа даврда мураккаб шаклланиш йўлини босиб ўтиб, бугунги кунда замонавий талабларга ҳар томонлама жавоб берадиган, яхши тайёргарликка эга бўлган армия сифатида ўзини намоён этаётгани барчамизга катта ғурур ва ифтихор бағишлайди.\nЮртимиз тинчлиги, сарҳадларимиз дахлсизлигини сақлаш, халқимиз турмуш фаровонлигини таъминлаш ҳамда эришаётган муваффақиятларимизда Қуролли Кучларимизнинг ҳам салмоқли ҳиссаси бор. Зеро, истиқлол йилларида соҳада амалга оширилган кенг кўламли ислоҳотлар натижасида армиямиз юртимиз мустақиллиги, унинг хавфсизлиги, ҳудудий яхлитлигининг ишончли кафолатига айланди.\nТадбирда Тошкент ҳарбий округида фидокорона хизмат қилаётган бир гуруҳ ҳарбийлар фахрий ёрлиқлар билан тақдирланди.


IWF Россия оғир атлетика федерацияси тақдирига ойдинлик киритди\n09:42 / 17.08.2016 6405\nХалқаро оғир атлетика федерацияси (IWF)нинг тасдиқлашича, Рио-де-Жанейрода бўлиб ўтаётган Олимпия ўйинларидан сўнг, Россия оғир атлетика федерацияси, шунингдек, Қозоғистон ва Белоруссия федерациялари ҳам четлаштирилади. Бу ҳақда IWF президенти Тамаш Аян баёнот берган.\n«Ўйинлардан сўнг қуйидаги давлатларни дисквалификация қиламиз. Мен сизларга кафолат бераман. Булар, Россия, Қозоғистон ва Белоруссия. Оғир атлетиканинг спорт тури сифатидаги обрўсига жиддий путур етди, шу боисдан ҳам ана шундай санкция қўлланилади. Такрорий таҳлиллар ҳали поёнига етгани йўқ. Шу билан бирга мен кўпроқ маълумотларни кутаяпман. Ўйлашимча, яна бир неча давлатни четлаштирамиз. Менимча, сентябрь-октябрь ойларида қайси давлатларни четлаштиришимизни эълон қилсак керак», — дея Аян сўзларини келтиради ТАСС агентлиги.\nРоссия оғир атлетикачилари Бразилиядаги Олимпиадада иштирок этиш ҳуқуқидан июль ойи охирида маҳрум этилганди. IWF қарорига аксилдопинг қоидалари бузилиши билан боғлиқ айрим ҳолатлар сабаб бўлганди.


Apple Watch яна бир «қаҳрамонлик» кўрсатди! - Terabayt.Uz\nЗамонавий гаджетлар кишиларнинг ҳаётини сақлаб қолиши ҳолатлари тез-тез учраб туради. Бунда кўпинча, ўз хасталигини умуман пайқамаган йишиларнинг касалликларини девайслар аниқлаб бераётганлиги ҳам аҳамиятли.\nЎҚИНГ: Тим Кукка мактуб: «Apple Watch мени бир ўлимдан сақлаб қолди!»\nШунга ўхшаш навбатдаги воқеа Австралияда, 24 яшар Майк Лав (Mike Love) ҳаётида содир бўлди. Apple Watch орқали кузатаётиб, у ўз юрагининг меъёрдагидан икки карра тез – дақиқасига 120-130 зарба билан ураётганини пайқаб қолди. Гарчи ўша пайтда ўзини ёмон ҳис этмаётган бўлса-да, йигит касалхонага мурожаат этди.\nТекширувларда аниқланишича, Майкда туғма юрак нуқсони мавжуд бўлиб, буни шу пайтгача ўзи ҳам билмаган экан. Юрагида замонавий усулда жарроҳлик амалиёти ўтказишгач, йигит уч ҳафтадан сўнг кундалик турмуш тарзига қайтди.


Истиқболли лойиҳалар амалга ошмоқда — Исломобод\nСиз шуердасиз Бош саҳифа → Истиқболли лойиҳалар амалга ошмоқда\nКуни кеча давлатимиз раҳбари Қашқадарё вилоятига ташриф буюрди. Қашқадарё воҳаси мамлакатимизнинг жадал ривожланиб бораётган иқтисодий потенциали юксак: табиий бойликлари мўл, чорвачилик ва деҳқончиликка ҳам ниҳоятда қулай ҳудудларидан ҳисобланади.\nПрезидентимиз Шавкат Мирзиёев 2017 йил 24-25 февраль кунлари Қашқадарё вилоятига ташрифи чоғида кўплаб истиқболли лойиҳалар билан танишиб, ҳудудни ижтимоий-иқтисодий ривожлантириш юзасидан зарур топшириқлар берган эди.\nЎтган бир йилга яқин вақт мобайнида вилоятда ялпи ҳудудий маҳсулот ҳажми 2016 йилга нисбатан 3,1 фоиз ўсди. Саноат маҳсулотлари ишлаб чиқариш 6,4, капитал қўйилмалар ҳажми 23,5, пудрат ишлари 4, қишлоқ хўжалик маҳсулотлари етиштириш 8, бозор хизматлари 4,2 ва чакана савдо айланмаси 2 фоиз ўсиши таъминланди. Бандлик дастури доирасида 71 минг 706 янги иш ўрни яратилди.\nВилоятда давлат бюджети ва хорижий сармоядорлардан катта миқдорда маблағлар ажратилиб, бугунги кунда сифатли маҳсулот чиқараётган ишлаб чиқариш корхоналари фаолияти билан танишган Президентимиз муфтий Усмонхон Алимов ҳазратлари ҳамроҳлигида Шаҳрисабз шаҳрининг тарихий марказида жойлашган “Дорут тиловат” мажмуасини ҳам зиёрат қилди\nТаомилга биноан ўтганлар хотираси ёд этилиб, Қуръон тиловат қилинди.\nМаълумингизки, Амир Темур ҳазратлари ўзи туғилиб ўсган Шаҳрисабзни жуда ҳам яхши кўрган. Ҳатто унинг чевараси Бобур Мирзо “Бобурнома”да бобокалони Шаҳрисабзни салтанатининг пойтахти қилмоқчи бўлганини ҳам ёзган. Соҳибқироннинг фарзандлари ва набиралари, ҳатто чеваралари ҳам бу муаззам шаҳарни ўзгача муҳаббат-ла севганлар.\nБугун юртбошимиз зиёрат қилган Кўк гумбаз масжиди, Шайх Шамсиддин Кулол, Гумбази Сайидон мақбаралари ва ҳужралардан иборат бўлган “Дорут тиловат” мажмуаси ҳам темурийлар даврининг маҳсули. Улар, асосан, XIV аср охири XV асрнинг биринчи ярмида бунёд этилган.\nМажмуадаги ҳар бир обиданинг ўзига хос тарихи бор. Кўк гумбаз масжидини Амир Темурнинг набираси, буюк олим ва давлат арбоби Муҳаммад Тарағай Улуғбек 1434-1435 йилларда қурдирган. Мирзо Улуғбек масжидни отаси Шоҳрух номидан бобоси Амир Темур шарафига бунёд этган. Кириш пештоқининг равоғида уларнинг номлари ва қурилиш санаси битилган.\nГумбази Сайидон мақбараси 1437 йилда Мирзо Улуғбек фармони билан қурилган. Мақбара ичида XV-XVII асрларга оид бир нечта қабр тошлари бор. Бу қабр тошлар термизлик саййидларга тегишли бўлиб, бир-биридан катта-кичик ҳолатда жойлаштириб қўйилган. Маълумки, саййидлар Пайғамбаримиз Муҳаммад соллаллоҳу алайҳи васалламнинг авлодидан бўлиб, улуғ зотлар ҳисобланади. Шунинг учун ҳам мақбаранинг номи Гумбази Сайидон, яъни Саййидлар гумбази деб ном олган.\nБу ерда саййидларнинг қўйилишининг сабаби ҳам Амир Темурга бориб тақалади. Соҳибқироннинг ўзи саййидларни жуда ҳам ҳурмат қилган. “Тузуклар”ида “(Ҳазрати) Муҳаммад авлодидан бўлганларнинг мартабасини бошқалардан юқори кўтариб, уларнинг иззат-ҳурматини ўрнига қўйгил. Уларга қанча кўп муҳаббат билдирсанг ҳам, уни исроф деб ўйлама, чунки қайси иш Худо йўлида бўлса, унда исроф йўқдир”, деб ворисларига насиҳат қилган. Унинг ана шу насиҳатига амал қилган авлодлари ҳам ҳар доим саййидларнинг ҳурматини жойига қўйиб келган.\nДавлатимиз раҳбари ушбу қутлуғ масканда уламолар билан эркин мулоқот қилди. Суҳбатда халқимиз фаровонлиги йўлида амалга оширилаётган хайрли ишлар ҳақида сўз юритилди. Уламолар мамлакатимизда олиб борилаётган ислоҳотлардан, хусусан, диний-маърифий соҳада юз бераётган катта ўзгаришлардан беҳад миннатдор эканини изҳор қилдилар. Айниқса, улар Ўзбекистон Қуръон мусобақасини ўтказиш ҳақида тавсия бергани учун Президентимизга раҳматлар айтиб, у кишининг ҳақларига дуолар қилдилар. Шунингдек, уламолар бу табаррук танловга бутун вилоятда, жумладан, Шаҳрисабзда ҳам қизғин тайёргарлик кўрилаётганини айтдилар.


Инфоурок › Дошкольное образование › Рабочие программы › Открытый урок на тему "Сабзаводлар"\nМақсади: 1. Ўқувчиларга тасвирий саеъат ҳақида6 сабзаводлар ҳақида маълумот беиш6 сабзаводларни тасвирлашни ўргатиш.\n2. Ўқувчиларнинг фикрлаш, ўйлаш қобилиятларини ривожлантириш.\n3. Ўқувчиларни гўзалликни қадирлашга ўргатиш\nДарснинг тури: ноанъанавий дарс\nДарснинг жиҳози: Мева сабзаводлар расми, ДВД, компьютер, сабзаводлар, карточкалар.\nЎқувчилани дарсга тайёлаш;\nҚувонадиган кун бугун\nҚуёш кулиб боққан кун.\nЎқувчилани 4 гурухга бўлиб оламиз.\nҲар бир гуруҳ маълум бир вазифани бажаради.\nАхборот маркази қуйидаги саволларга жавоб беришади.\nҚуёш қандай рангда?\nКамалакда неча ранг бор?\nСвитаворда неча хил чироқ бор?\nБаҳорда енг биринчи учиб келадиган қуш?\n2.Ўтган мавзуни мустаҳкамлаш.\nУйга вазифани текшириш. “Мавалар” расмини чизиб келган ўқувчилар расмлари текширилиб, кузатилиб, изоҳланиб, бахоланилади. Чиройли чизилган расмлар намуна сифатида танланади.\n“Назм гулшани” гуруҳи дам олиш дақиқасини ўтказиб беради.\nҲар ён осмон\nБу бир бола\nҲар доим бўлсин осмон\nҲар доим бўлсин қуёш\nҲар доим бўлсин онам\nҲар доим бўлай мен\n3.Янги мавзунинг баёни\nЎқувчиларга сабзаводлар мультфилми компьютерда кўрсатилади.\n«Ёш рассомлар” гуруҳига сабзаводлар расмларини чизиш топширилади. Уларга рангли расмлар, намуналари кўрсатилади.\n“Ёш ижрочилар” гуруҳи ўқувчилари эса “ҳаммасидан кераги менман номли” интермедияни ижро этиб берадилар.\nБолалар бугунги дарсда нималар ўргандик?\nСабзаводлани чизишни. Соғлом турмуш тарзи кечириш кераклиги ҳақида, сабзаводларни ювиб, кўпроқ истеъмол қилишни, табиатни севишни ўргандик. Ўқувчилар чизган расмлар намуна сифатида танлаб олинади ва рағбатлантирилади.\nДарсга якун ясалади.\nНомер материала: ДВ-462402


Чжан-Сян хакида маълумотлар\nVatanda.Com » Кизикарли маълумотлар » Чжан-Сян ҳақида маълумотлар\nЧжан-Сян (? - милоддан аввалги 103-йил)\nҚадим замонлардан буён Шарқ ва Ғарбни, хусусан, Хитой ва Европани ўзаро боғлаб келган, ушбу йўналишдаги савдо карвонлари учун муҳим аҳамиятга эга бўлган «Буюк ипак йўли» ҳақида кўп эшитганмиз. Аммо мазкур савдо йўлидан қайси вақтдан буён фаол фойдалана бошланганлиги тўғрисидаги маълумотлар кўпчиликни қизиқтирса керак.\nМанбаларга кўра, «Буюк ипак йўли»нинг очилишида милоддан аввалги ИИ асрда яшаган хитойлик дипломат ва сайёҳ Чжан Сяннинг хизматлари катта. Айнан, шу хитой дипломат биринчи бўлиб Тян-Шан тоғлари оша Хитойдан Ўрта Осиёга саёҳат қилган. Чжан Сяннинг босиб ўтган йўлидан Европа ва Хитой ўртасида қатнайдиган савдо карвонлари кенг фойдалана бошлаган. Маълумки, Хитой қадим замонлардан четга кўплаб миқдорда ипак чиқарган ва шунинг учун ҳам кейинчалик бу йўл «Буюк ипак йўли» номини олган.\nЧжан Сяннинг туғилган йили аниқ эмас, аммо манбалардан бизга унинг милоддан аввалги 103-йилда вафот этгани маълум. Милоддан аввалги 138-йилда Чжан Сян хитой императори У Дининг топширигига биноан, муҳим дипломатик миссияни амалга ошириш мақсадида Пекиндан Ўрта Осиёга саёҳат қилган. Ушбу саёҳати натижасида сайёҳ биринчи бўлиб Ўрта Осиё, Помир ва Тян-Шан тоғлари, Амударё ва Сирдарё, Лобнор кўлига қуйилувчи Торим дарёлари ҳақидаги маълумотларни Хитойга олиб келган. Тарихчилар беда, узум, анор, бодринг, ёнғоқ ва бошқа бир қатор маданий ўсимликларнинг Хитой ҳудудига кириб келишини ҳам Чжан Сян номи билан боғлайдилар.\nЧжан Сяннинг милоддан аввалги 138-йилгача бўлган фаолияти тўғрисида маълумотлар жуда кам. Баъзи манбаларга кўра, у Хитой императори саройида дипломатии лавозимни эгаллаган. Ўша пайтларда шимолий чегаралари «Буюк Хитой девори»дан ўтган Хитой бирмунча тез ривожланиб, кучайиб бораётган эди. Тарихчиларнинг ёзишича, Чжан Сяннинг саёҳатига қадар хитойликлар Гоби чўли, Тибет ва Мўғилистон ўртасидаги Сайдам ботиғидан ғарбга ва шимолга деярли боришмаган ва бу ҳудудларни деярли билишмаган.\nЎша вақтларда табиий тўсиқлар – чўллар, баланд тоғ тизмалари ва кенг даштларда кўчиб юрувчи хуннлар қабиласи Хитойнинг Ўрта Осиёдаги ўтроқ халқлар билан алоқа ўрнатишига ҳалакит қилар эди. Шунинг учун ҳам хуннларга тегишли ерлардан ғарбда яшайдиган ва Хитойга иттифоқчи бўлиши мумкин бўлган катта юечжилар (кушонлар)ни қидириб топиш мақсадида Чжан Сян элчи сифатида Ўрта Осиёга юборилган. Ҳозирги Ланчжоу шаҳридан йўлга чиққан элчилар хуннлар ҳудудида хибсга олиниб, 10 йил асирликда сақланган.\nМилоддан аввалги 128-йилда хуннлар қўлидан қочишга муяссар бўлгач, Чжан Сян Марказий Тян-Шан тоғлари довонларицан ошиб, Жехай («Музламайдиган кўл», ҳозирги Иссиқкўл) кўлининг жанубий қирғоқларидаги усун қабиласи ерларига етиб келди. Бу ерда Чжан Сянга юечжиларнинг жануби-ғарбга, ҳозирги Ўзбекистан ҳудудидаги Фарғона водийсига кўчиб жойлашганлиги маълум бўлган. Аммо хитой элчиси юечжиларни Фарғонадан ҳам тополмади, чунки улар янада узоқроққа - Амударё ва Сирдарёнинг ўрта оқимидаги Бақтрия ва Суғдиёнага кўчиб кетишган эди.\nНиҳоят, юечжилар жойлашган ерни топгач, бу ерда бир йил яшаган Чжан Сян милоддан аввалги 127-йилнинг охирида яна Хитой томон йўл олди. У Помир тоғларини шимол томондан айланиб ўтиб, Олой водийси ва Торим дарёсининг бош ирмоғи бўлган Юқори Ёркенд дарёси орқали Торимнинг ўнг ирмоғи Хутан дарёси водийсига етиб келган. Такла-Макон чўлининг жанубий чеккалари орқали бир воҳадан иккинчи воҳага ўтаётиб, сайёҳ оқмас ва кўчиб юрувчи Лобнор кўли жойлашган пасттекисликка дуч келади.\nЧжан Сяннинг саёҳати Лобнор кўлидан Олтинтоғнинг шимолий ёнбағирлари бўйлаб давом этган ва бу ерда сайёҳ яна хуннлар кўлига тушиб, бир йил вақтини асирликда ўтказишга мажбур бўлган. Бу сафар ҳам қочишга муваффақ бўлган сайёҳ милоддан аввалги 125-йилда биттагина ҳамроҳи билан Хитойга қайтиб келди. Тахминий ҳисоб-китобларга кўра, Чжан Сян ушбу ун уч йиллик саёҳати давомида 25 минг ли (14,2 минг километрдан ортиқ) масофани босиб ўтган.\nХитойга қайтгач, Чжан Сян ўз саёҳати ҳақида батафсил ҳисобот тайёрлаган. Ҳисобот хитойлик тарихчи Сима Сян томонидан қоғозга туширилиб, ўша пайтдаги Хитой ва бошқа ҳудудларда Ўрта Осиё ҳақидаги географик билимларнинг тарқалишига муҳим рол ўйнаган.\nЧжан Сян хитойликларга биринчи бўлиб Каспий (Шимолий) ва Орол (Ғарбий) денгизларининг мавжудлиги ҳақиқа хабар берган ва Ўрта Осиёдаги асосий дарёларнинг қайси томонга қараб оқиши ва қаерга қуйилишини тўғри аниқлаган. Мазкур ҳисоботда Осиё қит`асининг Форс кўрфази ҳамда Ўртаер денгизигача бўлган ғарбий худудлари ва олдин хитой адабиётларида тилга олинмаган Ҳиндистон тўғрисидаги баъзи маълумотлар мавжуд.\nЧжан Сян Ҳиндистонга Бирма (ҳозирги Мянма) ва Ассом (ҳозирда Ҳиндистоннинг алоҳида штати) ҳамда Осиёнинг жануби-шарқидаги денгизлар орқали борган. Сайёҳ босиб ўтган мазкур йўналиш Хитойни Ганга водийси билан боғлайдиган асосий йўлга айланган. У орқали милоддан аввалги ИИ ва И асрлар бўсағасида Хитойдан Ўрта ва Ғарбий Осиё мамлакатларига борувчи дунё аҳамиятига эга бўлган савдо йўли - «Буюк ипак йўли»нинг жанубий тармоғи ўтган.\nМилоддан аввалги 118 ва 115-йиллар ўртасида Чжан Сян Тян-Шан тоғлари орқали Ўрта Осиёга иккинчи саёҳатини муваффақиятли амалга оширди. Бу ҳақда хитойлик тарихчи Сима Сян «ушбу саёҳат натижасида Хитой ўзидан шимоли-ғарбда жойлашган мамлакатлар билан алоқа йўлларини очди», деб ёзган этди.\nЧжан Сяннинг саёҳатлари тўғрисидаги ҳисоботлари Шарқ ва Ғарб мамлакатлари ўртасида сиёсий ва савсо-иқтисодий алоқаларнинг Австралияни, Шимолий Американинг ғарбий қирғоқларини, Тинч, Ҳинд ва Атлантика океанларини тадқиқ этган ва харитага туширган. Картографияга кучайишида катта рол ўйнаган «Буюк ипак йўли»нинг дунё аҳамиятига молик савдо йўлига айланишида муҳим ўрин тутган. Шунинг учун ҳам мутахассислар хитойлик сайёҳнинг сафар ҳисоботини аҳамияти жиҳатдан Христофор Колумбнинг испан қироли хазинабони Луис де Сантахелга «Янги дунё», яъни Американинг очилиши ҳақида йўллаган мактубига қиёслашади.


24-04-2015 | 00:41\nZAMIN.UZ / Жамият / 24 Апрел 2015 года2 949\nРоссиянинг Биринчи каналида намойиш қилинган “Голос. Дети” лойиҳасининг 2-мавсуми ғолибаси, ўзбекистонлик Сабина Мустаева ўз она шаҳри Тошкентга қайтиб келди.Сабина таҳсил оладиган Миробод туманидаги 94-мактабда уни кутиб олиш учун ҳақиқий байрам ташкил этилди. Мактаб киравериши шарлар билан безатилди, Сабинанинг синфдошлари эса унинг сурати туширилган футболкаларни кийиб олдилар ҳамда шарлардан унинг исмини тузиб чиқишди. Мусиқали шоу ғолибасини устозлари табриклаб, уни гулларга буркаб ташладилар.Сабина Мустаева «Голос. Дети» мусиқали шоусининг 2-мавсуми ғолибаси бўлди. У шоунинг финалида Aerosmith гуруҳининг “Crazy” қўшиғини инглиз тилида ижро этиб, телетомошабинлар овозининг 40 фоиздан қўпроғини тўплади. Сабинага лойиҳада россиялик таниқли продюсер Макс Фадеев устозлик қилди.\nЎқишни тавсия қиламиз Сабина Мустаева Биринчи каналнинг «Вечерний Ургант» кўрсатувида меҳмон бўлди


Энг гўзал тафсирлардан бири - Hidoyat.uz\nЭнг гўзал тафсирлардан бири\nАсосий саҳифа Мақолалар Энг гўзал тафсирлардан бири\nЧоп этилди Avgust 18, 2019 Энг гўзал тафсирлардан бириda fikr bildirishni o'chirish\nЮртимизнинг дунёга машҳур алломаларидан бири Абулқосим Маҳмуд ибн Умар ибн Муҳаммад ибн Умар Ал-Хоразмий Аз-Замахшарийдир. У ҳижрий 467 йили (милодий 1074 ёки 1075 йил) Хоразмнинг Замахшар қишлоғида туғилган. Дастлаб Мовароуннаҳрнинг илм ўчоқлари бўлган Бухоро, Самарқанд шаҳарларида таҳсил олди. Сўнг Бағдод шаҳрига сафар қилди, Ҳижоз ўлкасига бориб, Маккаи мукаррамада истиқомат қилди. “Жоруллоҳ” (“Аллоҳнинг қўшниси”) деган ном билан шуҳрат топди.\nЗамахшарий Маккадан қайтиб келганидан сўнг 538 ҳижрий санада (милодий 1143 йилда) Хоразмнинг Журжония қишлоғида вафот этди.\nУламолар Замахшарийни муфассир, муҳаддис, мутакаллим, фақиҳ, географ, луғатшунос, насабшунос, адиб ва шоир сифатида эътироф этадилар. Унинг энг машҳур асари, шубҳасиз, Қуръони карим тафсирига бағишланган “Ал-Кашшоф ан ҳақоиқ ғавомиз ат-Танзил ва уюун ал-ақовил фи вужуҳ ат-таъвил” (Нозил қилинган Қуръоннинг яширин ҳақиқатларини ва таъвил йўсинлари ҳақида айтилган фикр булоқларини очувчи тафсир) китобидир.\nБу фикрдан муфассир Каломуллоҳ олдида нечоғли масъулиятли ва омонатдор шахс экани англашилади. Демак, бу мақом барчага ҳам насиб бўлавермас экан.\n“Ал-Кашшоф”да дастлаб ҳар бир суранинг номи, маккий ёки мадиний экани ва неча оятдан иборатлигини зикр қилгач, оятлар тафсирига киришади. Ояти каримада келган ҳар бир сўзнинг луғавий маъносига алоҳида аҳамият қаратади. Қироат важҳларини баён қилади. Мутавотир қироат важҳлари билан кифояланмай, шозз қироатларни ҳам зикр қилади. Изоҳлаш лозим деб ҳисоблаган сўзларнинг араблар истеъмолидаги маъноларини араб иборалари ва мақолларидан мисол келтириш орқали кенг баён қилади. Ояти каримада назарда тутилган маъно шу сўзнинг луғатдаги асл маъноларидан бўлса, уни таъкидлаб ўтади. Ёки кўчма маънода истиъора усулида қўлланилаётган бўлса, буни қайд этиб, мантиқий боғланишни изоҳлайди, бу сўз шу йўсинда истиъора қилинишига мумтоз араб шеъриятидан мисол келтиради.\nЗамахшарий оятларни грамматик таҳлил қилар экан, араб тили қоидалари асосида жумла тузилишига оид деярли барча эҳтимолий жиҳатларни айтиб ўтади. Булар ичидан ўз нуқтаи назарига кўра маъно ва мақомга мос келадиган жумла тузилишини қувватли, деб баҳолайди. Оятларни балоғат нуқтаи назаридан таҳлил қилишда ўта нозик ва чуқур маъноларни очиб беришга ҳаракат қилади, қўлланилаётган балоғат қоидаларини кенгроқ тушунтириш мақсадида араб адабиёти ва шеъриятидан унумли фойдаланади.\n“Ал-Кашшоф”ни фақат раъй билан қилинган тафсирлар қаторига қўшиб бўлмайди. Зеро, муаллиф кўплаб ўринларда оятларни оятлар билан, Набий соллаллоҳу алайҳи ва салламдан ривоят қилинган саҳиҳ ҳадислар билан, шунингдек, саҳоба ва тобеинлардан нақл қилинган хабарлар орқали ҳам тафсир қилган. Баъзи ўринларда исроилиёт ривоятларини келтирган бўлса, “ривоят қилинишича…” иборасини ишлатиш маълумот заиф эканига ишора этади. Ҳар бир сура тафсири якунида имкони борича унинг фазилатларига доир ҳадислардан намуналар келтиради.\n“Тафсирларнинг балоғат, фасоҳат ва тил соҳасида энг гўзал ёзилгани Хоразм элидан бўлган Замахшарийнинг “Ал-Кашшоф” тафсиридир”, дейди аллома Ибн Халдун.\nАллома Тожиддин Сабукий эса “Муъидун-ниъам ва мубидун-ниқам” китобида шундай ёзади: «Билингки, албатта “Ал-Кашшоф” тафсири улуғ китобдир. Унинг муаллифи ўз фанида имом (яъни, пешво)дир».\nХадича билан никоҳланишлари


Олий лига навбахор автогол туфайли пахтакорга маглуб булди — узбекистон — Все об Узбекистане\nОлий лига навбахор автогол туфайли пахтакорга маглуб булди — узбекистон\nОлий лига. навбахор автогол туфайли пахтакорга маглуб булди — узбекистон\nОлий лиганинг 8-тури доирасида «Пахтакор» уз майдонида пешкадамлар сафида бораётган «Навбахор»ни кабул килди.\nБиринчи булим тенгкурашлар остида утди, аммо жамоаларга дарвозани ишгол килиш насиб этмади. Иккинчи таймда эса пахтакорчилар босимни оширишди. Наманганликлар ишончли химояланиб, уйинда 1 очкони кулга киритишга якин туришганди. Бирок бахс тугашига 2 дакика колганида Гиёс Комилов уз дарвозасини ишгол килиб куйди. Козак чап канотдан етказган узатмани Мехмонов кайтаришга уринди, аммо туп унинг оёгига тегмай колди. Буни кутмаган Комилов муваффакиятсиз харакат килиб, тупни уз дарвозасига буриб юборди.\nШу тарика, кетма-кет 2та уйиндаги маглубиятдан кейин «Пахтакор» галабани кулга киритди. Тошкентликлар уз очколарини 10тага етказиб, жадвалда 8-уринга кутарилиб олди.\nОлий лига, 8-тур\n«ПАХТАКОР» — «НАВБАХОР» 1:0\nГол: Гиёс Комилов (88-автогол)\n«Пахтакор»: 16. Шохрух Раимов, 4. Аднан Ораховац, 5. Акбар Исматуллаев, 7. Азим Ахмедов, 8. Шерзод Каримов (Сухроб Нуруллаев 76), 10. Жамшид Искандеров, 28. Станислав Андреев, 29. Владимир Козак, 30. Юрица Булят, 34. Хушнуд Авилов, 55. Жасур Хакимов (Игорь Сергеев 56).\n«Навбахор»: 30. Асилбек Амонов, 5. Гиёс Комилов, 7. Ойбек Киличев, 9. Дилшод Жабборов, 10. Мансур Саидов (Тохир Шамсиддинов 73), 19. Мирзохид Гофуров, 21. Аъзам Алиев, 32. Жахонгир Мехмонов, 44. Дарко Станоевич, 77. Азиз Тургунбоев (Алишер Саматов 58), 84. Неманья Йованович.


Исфаралик аёллар ЎИҲга аъзоликда айбланмоқда\nТожикистоннинг Сўғд вилоятида Ўзбекистон исломий ҳаракати аъзолигида гумон қилиниб беш киши ҳибсга олинди. Уларнинг уч нафари аёллардир. Аёлларнинг ЎИҲга аъзоликда гумонланиб ҳибсга олиниши Тожикистонда илк бора юз бермоқда.\nСўғд вилояти прокурори ёрдамчиси Асадулло Ўриновнинг “Озодлик” радиосига айтишича, бу шахслар ҳуқуқ-тартибот ходимларининг Исфара туманида ўтказган тезкор тадбирлари натижасида ушланган.\n“Исфара шаҳрида яшаётган Муҳайё Қаюмова, Мухтасархон Миромонова, Валияхон Ҳасанова, шунингдек, ҳеч қаерда ишламайдиган Абдураҳмон Абдуназаров ва Абдуфаттоҳ Жумаев ҳукумат мансабдорлари жонига қасд қилиш ёки шу жиноятни содир этишда иштирок этганликда айбланмоқда. Ҳибсга олинганларнинг ёши 21 дан 64 ёшгача”, - деди А.Ўринов.\nШу йилнинг 27 сентябрида Қирғизистоннинг Исфарага қўшни Боткен туманидаги Қорабоғ қишлоғида ҳукуматнинг уч мансабдорига қарши суиқасд уюштирилган, бахтли тасодиф туфайли улар омон қолган эди. Исфара кимё заводи директори, вилоят депутати Низомхон Жўраев, маҳаллий ҳукумат раиси ўринбосари Содиқ Рустамов ва консерва заводи директори Содиқ Убайдуллаев минган автомашина автоматлардан ўққа тутилганди. Дастлабки тергов натижалари бўйича бу жиноятни содир этганлар Ўзбекистон исломий ҳаракати аъзолари экани айтилди.\nА.Ўриновнинг билдиришича, мазкур жиноят иши юзасидан ҳозиргача 11 киши ҳибсга олинган.\nСўғд вилояти ИИБ маълумотларига кўра, 26 ёшли Абдуфаттоҳ Жумаевнинг уйи тинтув қилинганда у ердан 19 қоп аммиак селитраси топилган. Селитранинг 95 килограмми портловчи модда ясаш учун тайёрлаб қўйилган.\nСўғд вилояти ИИБ бошлиғи ўринбосари Эминжон Жалилов ЎИҲ Тожикистон шимолида чуқур илдиз отишга ҳаракат қилаётганини таъкидлади. Хўжанд шаҳрида, Ашт, Панжакент туманларида уларнинг фаолияти фаоллашгани сезилади.\n“Энди эса ЎИҲ Исфара туманида томир ёймоқчи. Бу минтақада ҳаракатнинг аъзолари бор. Лекин ходимларимиз бунга йўл қўймаяпти”, - деди Э.Жалилов.\nЖорий йил давомида Тожикистонда диний эстремистик ташкилотларга аъзоликда гумонланиб 50 дан ортиқ киши ҳибсга олинди. Ўтган 9 ой давомида Сўғд вилоятида ўнга яқин одам ЎИҲга аъзоликда айбланиб 9 йилдан 19 йилгача муддатларга озодликдан маҳрум этилди. Лекин судланган бу йигитларнинг яқинлари уларга барча айблар қийноқлар воситасида юкланганини айтмоқда.\n“ЎИҲга аъзоликда гумонланиб суд қилинган йигитларнинг ҳаммаси суд жараёнида бу ҳаракатга умуман алоқаси йўқлигини билдирди. Уларга бу айблов қийноқлар воситасида тан олдирилган. Судда улар токка қўйилгани, қаттиқ калтаклангани ҳақида гапириб берди. Уларнинг ЎИҲга аъзолигини тасдиқловчи бирорта гувоҳ ҳам келтирилмади”, - дейди судланганларнинг яқинларидан бири.


БМТ Афғонистонга қўшни давлатлардан қочқинлар учун чегараларни очиб қўйишни сўради | Qalampir.uz\nБМТ Афғонистонга қўшни давлатлардан қочқинлар учун чегараларни очиб қўйишни сўради\nОлам\t14 Август 11:46 8853\nБирлашган Миллатлар Ташкилотининг (БМТ) Қочқинлар бўйича Олий Комиссарлиги Афғонистонга қўшни бўлган давлатларни жанглардан паноҳ излаган мамлакат аҳолисига чегараларни ёпмасликка чақирди. Бу ҳақда ТАСС хабар берди.\nБМТ вакили Шабия Мантунинг кеча, 13 август куни Женевада бўлиб ўтган брифингда айтишича, шу йил бошидан бери 400 мингга яқин афғонистонлик ўз уйларини ташлаб кетишга мажбур бўлган.\n“Қочқинлар бўйича Олий Комиссарлик Афғонистондаги кескин инқироз шароитида қўшни давлатларни чегараларни очиқ сақлашга чақиради. Бу йил бошидан бери 400 мингга яқин тинч аҳоли ўз уйларини ташлаб кетди”, дейди Манту. У шунингдек, 2020 йил охирига келиб мамлакатда 2,9 миллион киши ҳарбий кескинлик сабаб кўчиб юришга мажбур бўлганини қўшимча қилган.\nМаълум бўлишича, Афғонистондаги жорий ҳолатга қарамай, БМТ ушбу давлатдаги делегациясини ҳали эвакуация қилмаган. Қайд этилишча, Афғонистонда халқаро ташкилотнинг умумий ҳисобда 720 га яқин ходими дипломатик фаолият олиб боради. Бироқ, пандемия шароитида уларнинг ишчи штаби 300 га қадар қисқартирилган. Қолган қисми эса масофадан туриб ишлашда давом этмоқда.\nСўнгги пайтларда Афғонистондаги вазият янада кескинлашди. “Толибон” Афғонистондаги бир неча стратегик аҳамиятга эга бўлган объектларни, жумладан мамлакатнинг иккинчи энг йирик шаҳри — Қандаҳор, Ғазни ва Ҳиротни эгаллаб олди. ОАВда эса мамлакат Президенти Ашраф Ғанининг Афғонистонни тарк этиши ҳақида хабарлар пайдо бўлмоқда.\nҚайд этиш керакки, Марказий Осиё давлатлари Афғонистондан келган қочқинлар учун ўз чегараларини очиб бериши савол остида. Чунки қочқинлар сафида ушбу давлатларга террорчи гуруҳларнинг жангарилари кириб келиши эҳтимоли, йўқ эмас. Шу сабаб, Афғонистон билан энг узун умумий чегарага эга бўлган Тожикистон қочқинлар учун чегара яқинида йирик лагерь қурмоқда. Бундай лагерга Ўзбекистонда ҳам эҳтиёж туғилиши мумкин, агар афғонистонлик қочқинлар учун чегарасини очиб берса, албатта. Бироқ расмийлар бундай иншоот ўзбек-афғон чегараси яқинида қурилмаётганини айтмоқда.\n20 Сентябрь 18:17 53491\n20 Сентябрь 13:55 43107\n19 Сентябрь 11:57 40191\n19 Сентябрь 18:13 38182\n19 Сентябрь 16:53 26022


«86 мингга яқин ходим ишлайди» - Audi автомобил концернидаги амалиёт ҳақида (фото) | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\n«86 мингга яқин ходим ишлайди» - Audi ав...\n17:54 / 22 Oct\nСиз ҳам ўз ҳикояларингизни биз билан бўлишмоқчи бўлсангиз Telegram’дa @uzbeklifebot га мурожаат қилинг.\nЎзбекистондаги юк машиналари соҳасидаги тажрибамни ҳисобга олган ҳолда, менимча, чет елдаги иш муҳити, ходимлар ўртасидаги муносабатлар ва иш услуби ҳақидаги тасаввуримизни кенгайтиришга ёрдам берадиган хулосалар ҳақида гапирмоқчиман.\nDAAD стипендиясини ютиб олдим\nМен Тошкентдаги Турин политехника университетини тамомлагандан сўнг, МAN маркали юк машиналари, махсус транспорт ва тиркамалар ишлаб чиқарувчи Ўзбекистон-Германия қўшма корхонасида бир йилга яқин ишладим. Бу давр мобайнида мен ўзим учун Ўзбекистоннинг йирик корхоналарида ишлашнинг ижобий ва салбий томонларини аниқладим, қимматли тажриба, янги билимлар ва бебаҳо устозлар ортирдим. Кейинчалик ривожланиш ва машинасозлик оламига бошқа томондан қараш истаги мени Германияда магистрлик илмий даражасини эгаллаш учун ўқишга олиб келди. Ўқишга кириш учун тайёргарлик тафсилотларига чуқурлашмасдан айтаманки, мен Европанинг энг инновацион университетига Германиядаги FAU Erlangen-Nürnberg машинасозлик йўналиши бўйича магистрлик дастурига DAAD стипендиясини ютиб олдим.\nМуҳандис учун ўқиш мажбурий амалиётни назарда тутади\nГерманияда муҳандис учун ўқиш мажбурий амалиётни назарда тутади ва шу мақсадда компания топишдан амалиёт ўташгача бўлган барча масъулият талабаларнинг ўз зиммасига юкланади. Aмалиёт излаш даври пандемияга тўғри келди. Шу даврда Германияда ҳам локдаун авжида эди. Озиқ-овқат дўконларидан ташқари, шаҳарда ҳамма нарса ёпилди, университетлар ва корхоналар интернет оламига-онлайнга ўтишга мажбур бўлди. Мен бу даврда амалиёт учун корхона топиш осон бўлмаслигини тушундим, чунки муҳандис сифатида тўлиқ тасаввурга эга бўлиш учун заводда бўлиш мен учун жуда муҳим эди. Натижада, 3 ой ичида мен мурожат қилган Германиянинг 100 дан ортиқ турли компанияларидан рад жавобини олдим. Мен, ишга жойлашиш Тошкентда нақадар осон кечкалигини шу ерда англадим ва ҳар бир янги рад жавоб олганимда мен руҳан тушкунликка тушиш арафасида бўлардим. Файласуф Ницше айтганидек, бизни ўлдирмайдиган нарса бизни кучлироқ қилади ва натижада менга учта нуфузли компаниядан таклиф келди: Audi, БМW ва Siemens. Мен Audiни танладим, чунки бу ердаги куратор билан дунёқарашимиз ўхшаш ва амалиёт мавзуси ҳам менинг мутахассислигимга айнан мос эди.\nОчиғи Audi мен учун бу дизайн, эргономика ва қувватнинг мукаммал комбинациясидир. Бу нафақат транспорт, балки бутун дунё ва ҳаёт тарзи десам муболаға бўлмайди. Audi гуруҳида 86 мингга яқин ходим ишлайди ва 2020 йилда улар 1,7 миллионга яқин автомобил ишлаб чиқарган. Мен Audi Ingoistаd заводида автомобилнинг олд, пастки, орқа ва совутиш тизимларини ривожлантириш бўлимида амалиёт ўтадим. Халқ орасида ушбу шаҳарни Audi шаҳри деб аташади, чунки бутун шаҳар бу завод; аҳолининг ярми-ходимлар, қолган ярми Audi ҳомийлигидаги талабалар – бўлажак ходимлар деса хам хато бўлмайди.\nҚисқача қилиб айтганда Audiда ишлаш бу:\n- Иш вақти ва кунлари белгиланган, ҳеч қандай ҳолатда талаб қилинганидан ошмайди, агар унинг ўзи раҳбар билан келишган ҳолда ишлаш истагини билдирмаган бўлса, камроқ бўлиши мумкин, лекин албатта виждонан ёндашиш асосида.\n- менга уяли телефонимни бир марта олдирилган қуввати 2 кунга етарди. Чунки иш вақтида хақиқатдан ҳам – сиз ишлайсиз.\n- Ишдан ташқари, оила, спорт ва ўзингизни ривожлантириш учун етарли вақт бор, «work life balance» деганларидек. Шунчалик тўғри режаланган иш вақти дам олиш кунларини қандай тўлдиришни билмаслигингизга олиб келиши ҳам мумкин.\n- Яна бир менга жуда ёққан жиҳатдардан биттаси – ҳамкасблар сизга профессионал сифатида муносабатда бўлишади, амалиётчи-талаба бўлишингиздан қатъий назар, сизнинг фикрингизни тинглашади. Раҳбар бу дўст – ҳазилла, шарҳлар, яхшиланишлар қабул қилинади.\n- Янги ғояларга қизиқиш билан қарашади, лекин муаммоларнинг кўллами кенг бўлгани учун уларни ҳар доим ҳам қўллаш имкони булмайди. Масалан, Audi автомашинасидаги битта винт-деталини ўзгартириш учун сиз Volkswagen концернининг 12 та компаниясини ўз ичига олган компаниялар билан келишишингиз керак, чунки уларнинг кўпчилиги бир хил деталлардан фойдаланадилар ва шу сабабли компания кенг миқёсда иқтисодига жабр етиши мумкин.\nАгар Audi шаҳарчасини тузилишига келадиган бўлсак, овқатланиш хонаси ресторанга ўхшайди. Турли хил таомлар, салатлар ва ширинликлар арзон нархларда, лекин бу ўз навбатида хизмат кўрсатишнинг нуфузли ресторанлардан фарқланишига йўл қўймайди, бу эса ҳеч кимни бефарқ қолдирмайди. Яна бошқа томонларга келадиган бўлсак:\n- инглиз ва немис тилларини билиш минимал талаб;\n- кийим, ташқи кўриниш ва бошқа нарсаларнинг эркин шакли – асосийси меҳнат натижасидир.\nМенинг асосий вазифаларим 3D моделлаштириш ёрдамида қисмларни йиғиш қобилиятини таъминлаш ва монтаж жараёнларини стандартлаштиришни қўллаб-қувватлаш эди. Ҳамкасбларим кўпинча масофадан туриб ишлашар эди ва вақти-вақти билан заводга машинанинг бир қисмини тўғридан-тўғри текшириш зарур бўлганда келган. Aмалиёт тугагач, ходимлар стажёрнинг ютуқларини баҳолайдилар ва унга келажак ҳақида фикр билдирадилар. Мен ҳар доим ўз ишимни бошқалар мендан кутганидан кўра аъло бажаришга ҳаракат қиламан ва қилаётган ишимнинг сифати ва қийматига алоҳида урғу бераман. Aмалиёт охирида ҳамкасбларим айнан шу фазилатни таъкидлаб ўтишди. Шу ерда айтиб ўтиш жоиз, агар ҳамма ўз ишига меҳр билан ёндашса ва ўз имконидан ҳам 10 баробар яхшироқ шу ишни бажарса, шунда натижа ўзини куттириб қўймайди. Бу эса ҳар биримизнинг асосий ютуғимиздир! Ҳаммага ўз ҳаётида тўғри йўл топишини тилаб қоламан. Омад доим ёр бўлсин!\nҲикоям манзур бўлган бўлса изоҳларда фикрларингизни қолдиришингиз мумкин. Мен албатта бошқа мавзуларда ёзишда давом этаман.\nUzbek.life’нинг Германиядаги колумнисти\n21:33 | 06 Dec\n20:08 | 06 Dec\n19:25 | 06 Dec\n19:15 | 06 Dec


«Долларчи»ларга лицензия бериш керакми...? » Ўзбекистон янгиликлари – Zamin.uz\n1. Ҳозирча банкларда чет эл валютасини нақд кўринишда сотиш амалиётининг йўқлиги\nМиллий валютамиз сўм 1994 йилдан бери 8200 баравар қадрсизланар экан аҳоли ўз жамғармасини сўмда сақламаслиги шундоқ ҳам ҳаммага тушунарли бўлади. Чунки кимдир уй олиш учун, кимдир машина олиш учун ишлаб топаётган пулини сўмда йиғадиган бўлса, нархлар тез-тез ошавергани учун у бир умр уйсиз ёки машинасиз қолиб кетиши мумкин. Шу учун хам аҳоли ўртасида ўз жамғармасини АҚШ долларида йиғиб борадиганлар кўпчиликни ташкил этади. Банкларда ҳозирча нақд пулга чет эл валютасини сотиш амалиётининг йўқлиги аҳолининг барибир валютафурушларга мурожаат қилишига сабаб бўлмоқда.\n2. Вилоятларда, туманларда валюта айирбошлаш шохобчаларининг аксарияти туман марказларида жойлашгани\n3. Банклардаги валюта алмаштириш нархлари билан яширинча фаолият олиб бораётган валютафурушлар таклиф этаётган нархлар ўртасидаги тафовут\nЯнгиликлар » Жамият » «Долларчи»ларга лицензия бериш керакми...?\n16:44 Пластик карталар орқали валюта айирбошлаш имкони яратилди\n10:16 Сентябрдан банкларда хорижий валюта сотуви бошланади


БОЁВУТДА АЁЛЛАР ИЖТИМОИЙ МОСЛАШУВ МАСЛАҲАТ МАРКАЗИ ИШ БОШЛАДИ – Сирдарё вилояти касаба уюшмалари ташкилотлари бирлашмаси Кенгаши\nБОЁВУТДА АЁЛЛАР ИЖТИМОИЙ МОСЛАШУВ МАСЛАҲАТ МАРКАЗИ ИШ БОШЛАДИ\nБоёвут туманидаги “Ифтихор” МФЙда яшовчи И.Н нинг оиласида жанжал чиқиб 1 нафар фарзанди билан уйдан чиқиб кетишга мажбур бўлди. 7 йиллик турмуш, ўртадаги бола ҳам “ўгай она”лик айбини юва олмади.\nИ.Н ота уйига бориб вазият баттар чигаллашишидан хавотир олди. Ана шунда туман хотин-қизлар қўмитаси қошида очилган “Аёллар ижтимоий мослашув маслаҳат марказ”ини эсга олиб, у ерга умид билан мурожаат қилади. Қўмита раиси Саодат Мирзаева, маҳалла аёллар билан ишлаш комиссияси вакили Рўзижон Маҳмудовалар аҳвол билан танишиб, унинг марказга жойлашишга кўмаклашдилар. Турмуш ўртоғи, оила аъзолари билан гаплашиб оиласини сақлаб қолишга кўмаклашишларига ишонтирди. Айниқса, психолог Жамила Холиқулова билан суҳбатдан сўнг кўнглидаги алам, қўрқув ва сабрсизлик аригандек бўлди. Шундан сўнг фарзандини тинчлантириб, унга эътибор берди. Уст-бошини тузатиб егулик тайёрлади.\nБоёвут туманида май ойида “Аёллар ижтимоий мослашув маслаҳат марказ”и иш бошлаб, оғир ижтимоий ҳолатга тушиб қолган аёлларга энг биринчи ёрдам бериб келмоқда. Марказ кун-у тун фаолият юритиб, катта ҳаётий тажрибага эга онахонлар, психолог, тиббиёт ходимлари, ҳуқуқшунослардан иборат жамоа, мурожаат этган аёл руҳиятига ижобий таъсир ўтказиш, уни тушкунлик ҳолатидан чиқариб ҳаётга, муаммога ақл билан ёндошишга, уни биргаликда ҳал этишга ҳаракат қилмоқда.\nТаъкидлаш керакки, Марказга келган аёллар ўзларини хотиржам, жамиятдан узилмаган ҳолда, муносиб шароитда ҳис қилиб, у ерда яшаши учун зарур бўлган ҳамма нарсалар муҳайё қилинган. Ётоқхона, ошхона ва дам олиш хоналари керакли жиҳозлар билан таъминланган. Шунингдек, ошхонада доимий егулик бўлиши алоҳида назорат қилиниб келинмоқда.\n— Аввало, оила тотувлигига дарз солувчи жанжаллар ҳеч бир хонадонда юз бермасин. Лекин инсон ўз-ўзини тушунмай қолиши бор гап бўлганидек, кўп аъзолардан иборат оила қўрғонида доимий тушунмовчиликлар учраб туради. Бу вазиятларда одатда аёллар жабр кўриб кўчада қолишади. Бу нарса турли жиноят ва кўнгилсизликларга сабаб бўлиши мумкин, — дейди туман хотин-қизлар қўмитаси раиси Саодат Мирзаева. – Марказ фаолияти орқали аёлларимизга кўмаклашишга ҳаракат қиляпмиз. Марказ фаолият бошлаганига кўп бўлмади. Келажакда фаолиятимизни давом эттириб янада ривожлантиришни, бу ерда фарзандлар учун ўйинчоқлар, аёллар бўш қолмасликлари, ўзларига ишончи ортиши учун турли машғулотлар ташкил этишни режалаштиряпмиз.\nДарвоқе, марказнинг илк меҳмони бўлган И.Н яхшилар кўмагида оиласини тиклаб, фарзандларига оналик қиладиган бўлди.\nШу кунгача марказга 27 та турли мазмундаги мурожаатлар келиб тушган бўлиб, 19 таси ижобий ҳал этилди ва 8 тасига тушунтиришлар берилди. Туманда хотин-қизлар мурожаатларини ижобий ҳал этиш мақсадида бир қатор самарали ишлар ташкил этилди. Жумладан, 275 нафар имтиёзли кредит олувчи аёллар рўйхатлари шакллантирилди ва тез фурсатда олишларига кўмаклашилди. Уларнинг 61 нафарига қорамол боқиш учун, 33 нафарига тикувчилик йўналишида, 70 нафарига паррандачиликка, 55 нафар аёллар асаларичиликни ривожлантириш, 1 нафар аёлга гўзаллик салони очиш ва 17 нафар хотин-қизларга иссиқхоналар ташкил қилиш учун имтиёзли кредит олишига кўмаклашилди.\nШунингдек, 12 нафар ногирон, меҳнатга лаёқатлилик даражаси чекланган аёлларга бир қатор корхоналар: Боёвут “Пахтасаноат”, “Ховосдонмаҳсулот”АЖ, Ховос темир йўл депоси томонидан тикув машиналари берилиб, касаначи тикувчи сифатида ишга қабул қилиндилар ва уларга меҳнат дафтарчалари очилди.\nШу кунларда туман аёлларининг оғир ижтимоий вазиятга тушиб қолган, ногиронлиги бўлган, кам таъминланган, фарзандларини тўлиқсиз оилада тарбиялаётган ва уй-жой шароитини яхшилашга муҳтож бўлган 22 нафарини уй-жой билан таъминлаш ишлари олиб борилмоқда.\nАна шундай аёлларнинг бири “Муқимий” маҳалласида яшовчи, 1978 йилда туғилган Дилафрўз Холбековадир. У 1 –гуруҳ ногирони, оилали, 2 нафар фарзандлари бор. Бироқ ишламаслик, доимий даволаниш оқибатида турмуш ўртоғи билан яшаш шароитларини ҳеч ўнглай олмасди. Шундай кунларда туман хотин-қизлар қўмитаси хонадонни тикув машинаси билан йўқлаб келди. Оила билан танишиб, уларнинг уй-жойга муҳтожлиги аниқланди. Яқинда Дилафрўзга туманнинг “Қаропчи” массивида арзон уй-жойлар қуриш бошлангани, дастлабки 25 фоиз тўлови Республика хотин-қизлар фондидан тўлаб берилган намунавий типдаги ҳовли уй берилиши хабари айтилди.\nТуманда бу каби оилаларга яна 9 та ҳовли, 14 та кўп қаватли хонадонлар топширилиши режалаштирилган.\n← БОШЛАНҒИЧ КАСАБА УЮШМА ТАШКИЛОТЛАРИГА АМАЛИЙ ЁРДАМ КЎРСАТИЛМОҚДА.\nМУНОСИБ МЕҲНАТНИНГ ҚОНУНИЙ АСОСЛАРИ ЎРГАНИЛДИ →\nСИРДАРЁ ВИЛОЯТ КАСАБА УЮШМАЛАРИ ТАШКИЛОТЛАРИ БИРЛАШМАСИНИНГ ВИЛОЯТ АҲОЛИСИГА МУРОЖААТИ\n01.04.2016 sirdaryo СИРДАРЁ ВИЛОЯТ КАСАБА УЮШМАЛАРИ ТАШКИЛОТЛАРИ БИРЛАШМАСИНИНГ ВИЛОЯТ АҲОЛИСИГА МУРОЖААТИda fikr bildirishni o'chirish\n08.08.2018 sirdaryo КАСАБА УЮШМАЛАРИДА МУСТАҚИЛЛИК БАЙРАМИ ТАДБИРЛАРИda fikr bildirishni o'chirish


Кофирларга оид никоҳлар ҳақида\nBy Шайх Саидаҳмад Нуриддин on 06/21/2018 НИКОҲ ФИҚҲ\nНикоҳ ортидан келиб чиқувчи ҳукмлар борасида кофирлар ўртасидаги никоҳлар мусулмонлар ўртасидаги никоҳлардан фарқ қилмайди. Агар кофирларга оид никоҳлар ислом шариати ҳукмларига мувофиқ бўлса, албатта бундай никоҳ мўътабар саналади. Борди-ю, улар ўртасидаги никоҳ ислом шариати ҳукмларига кўра нодуруст бўлса ҳам аралашилмайди. Чунки Расулуллоҳ соллаллоҳу алайҳи ва саллам кофирлар ўртасидаги никоҳларга аралашмаганлар, бу никоҳларнинг ислом шариати талаб қилган шартларга нечоғлик мувофиқ ёки зид эканини суриштириб ўтирмаганлар. Балки у зот кофирлар ўртасидаги никоҳларни эътироф этганлар. Ҳолбуки, улар ичида маҳрамларнинг ўзаро турмуш қуришини жоиз санаган мажусийлар ҳам бор эди.\n(1) Агар кофирлар ўз ўрталарида ҳукм қилишимизни сўраб биз мусулмонларга мурожаат қилишса, албатта улар ўрталарида шариатимиз ҳукмларига мувофиқ тарзда ҳукм қилишимиз керак. Аллоҳ таоло айтади: «Агар ҳукм қилсангиз, улар (яъни кофирлар) ўртасида адолат (яъни ҳақ бўлган ислом ҳукми) билан ҳукм қилинг» [Моида: 42]. Агар кофирлар бизлардан уларни никоҳлаб қўйишимизни сўрашса, никоҳнинг шариатимизда белгиланган рукн ва шартларига риоя қилиш лозим бўлади.\n(2) Кофирлар ўз динларига биноан никоҳ шартномасини тузиб бўлгач ҳукм қилиш учун бизларга мурожаат қилишса, у ҳолда қараймиз: агар мазкур ҳолатда ислом шариати бўйича аёл эркакка ҳалол бўлса, ўрталаридаги никоҳни қолдирамиз, агар аёл эркакка ҳалол бўлмаса, никоҳни бекор қиламиз.\n(3) Агар кофир эр-хотин исломни қабул қилсалар, бунинг бир неча ҳолатлари бор:\nа) ҳар иккиси бир вақтда исломни қабул қилишса, никоҳ ўз ҳолича қолаверади, янгидан никоҳ тузишга ҳожат йўқ.\nб) дастлаб эр исломни қабул қилса-ю, хотини аҳли китоблардан бўлиб, ҳануз исломни қабул қилмаган бўлса, улар ўртасидаги никоҳ бузилмайди. Чунки мусулмон эр аҳли китоблардан бўлган аёлга уйланиши ҳалолдир. Агар ҳолат аксинча бўлса, яъни дастлаб аёл исломни қабул қилса, у ҳолда ўрталаридаги никоҳ эрининг исломни қабул қилишига боғлиқ бўлиб қолади.\nв) аҳли китоблардан бўлмаган кофир эр-хотиндан бири исломни қабул қилса (ёки эр исломни қабул қилса-ю, хотини аҳли китоблардан бўлмаса), ҳадислар далолат қилишича, мазкур ҳолатда никоҳ иккинчи тарафнинг исломни қабул қилишига боғлиқ бўлиб туради. Бинобарин, дастлаб эр исломни қабул қилган, сўнг аёли мусулмон бўлса, ўрталаридаги никоҳ давом этаверади, янгидан никоҳ тузишга ҳожат йўқ. Борди-ю, дастлаб аёл исломни қабул қилса ва эр ҳам аёлнинг иддаси тугашидан олдин мусулмон бўлса, у ҳолда ўрталаридаги никоҳ давом этаверади. Аммо эр исломни қабул қилишидан олдин аёлнинг иддаси тугаган бўлса, у ҳолда аёл хоҳлаган бошқа эркакка турмушга чиқиши ёки эрини кутиши жоиз. Агар эрини кутса ва у мусулмон бўлса, гарчи иддаси тугаган бўлса ҳам, ўрталаридаги никоҳ давом этаверади, никоҳни янгилашга ҳожат қолмайди. Агар никоҳдан кейин жинсий яқинлик қилмасдан бурун кофир эр-хотиндан бири исломни қабул қилса ҳам ҳукм ўзгармайди, фақат мазкур ҳолатда шариатимизда маълум бўлганидек, аёл идда сақламайди. Мазкур ҳолатларда эр-хотин ўртасидаги никоҳнинг давом этавериши рожиҳ – тўғрироқ фикрдир. Бу фикрни Ибн Қаййим ва устози Ибн Таймия ихтиёр қилишган. Қолаверса, шаръий далиллар ҳам шу фикрни қўллаб-қувватлайди. Жумладан, Ибн Аббос розияллоҳу анҳумодан ривоят қилинган асарда у шундай дейди: «Расулуллоҳ соллаллоҳу алайҳи ва саллам (қизлари) Зайнабни Абул Ос ибн Рабеъга эски никоҳ билан қайтариб бердилар, қайтадан никоҳ ўқимадилар».\nИбн Қаййим роҳимаҳуллоҳ айтади: «Маълумки, Абу Суфён ибн Ҳарб Макка фатҳ қилинган йили Расулуллоҳ соллаллоҳу алайҳи ва саллам Маккага киришидан олдин у зотнинг олдиларига чиқиб мусулмон бўлган, хотини Ҳинд эса Расулуллоҳ соллаллоҳу алайҳи ва саллам Маккани фатҳ қилмагунча исломни қабул қилмаган, шунга қарамасдан улар иккиси эски никоҳларида қолаверган эди…».\n(4) Собиқ ҳолатларда эски никоҳ давом этиши учун аёлнинг эрига абадий ёки вақтинчалик маҳрам бўлиши каби никоҳни ботил қиладиган омиллар бўлмаслиги шарт қилинади. Агар шундай омиллар мавжуд бўлса, ўрталаридаги никоҳ бузилади.\n(5) Эр исломни қабул қилган пайтда опа-сингил хотинлари бўлса, улардан бирини танлайди, шунингдек, тўрттадан ортиқ аёли бўлса, кўпи билан тўрттасини қолдириб, қолганларининг жавобини беради.\n(6) Эр-хотиндан бири исломни қабул қилса, ҳолбуки эр аёлига уйланган пайтда аёли мусулмон эркакдан ажралиб идда сақлаётган бўлса, мазкур ҳолатда никоҳ бузилишига уламолар иттифоқ қилишган.\nМасалан, бир мусулмон киши аҳли китоб аёлга уйланган, сўнг уни талоқ қилган бўлади. Аёл идда сақлаётган пайтда унга бир кофир уйланади. Сўнг ҳануз аёлнинг иддаси битмай туриб эр-хотиндан бири исломни қабул қилса, улар ўртасидаги никоҳ бекор қилинади. Аммо мазкур ҳолатда аёл кофир кишидан талоқ қилиниб идда сақлаётган бўлса, рожиҳ фикрга кўра, улар ўртасидаги никоҳ бекор қилинмайди.\n(7) Агар эр-хотин аёлнинг иддаси тугагач исломни қабул қилган бўлса ёки никоҳ валий ва гувоҳларсиз амалга ошган бўлса ёки эр аёлини мажбурлаб никоҳига олган ва мазкур ишлар уларнинг динида никоҳнинг дуруст бўлишига таъсир қилмаса, у ҳолда исломни қабул қилишгач ўрталаридаги эски никоҳ давом этаверади.\n(8) Агар эр-хотин исломни қабул қилишларидан олдин белгиланган маҳр шариатга мувофиқ бўлса, аёл ўша маҳрни олади. Борди-ю, олдин белгиланган маҳр шариатга хилоф бўлган фосид маҳр бўлса ва аёл уни қўлига олган бўлса, у ҳолда маҳр масаласи ҳал бўлган саналиб, янгидан маҳр бериш шарт эмас. Шунингдек, эр аёлига маҳр сифатида ароқ берган ва аёл уни қабул қилиб олган бўлса, маҳр масаласи ҳал бўлган ҳисобланади. Аммо аёл ароқни ҳануз қабул қилиб олмаган бўлса, у ҳолда ароқни ўрнига унинг қийматини олади.\n(9) Агар эр аёлига маҳр белгиламаган бўлса, олдин айтиб ўтганимиздек, унга маҳри мисл берилади.\n(10) Агар мусулмон эр-хотин ёки улардан бири никоҳдан кейинги дастлабки жинсий яқинлик қилишдан олдин муртад бўлса, шу заҳоти ўрталаридаги никоҳ ботил бўлади. Аммо жинсий яқинликдан кейин муртад бўлса, никоҳнинг ботил бўлиши идданинг тугашига боғлиқ бўлиб туради. Шунга кўра эр-хотиндан муртад бўлгани исломга қайтса, ўрталаридаги никоҳ давом этаверади, агар исломга қайтмаса, никоҳ бузилган саналади. Бинобарин, аёл иддаси тугагач бошқа эркакка турмушга чиқиши ёки турмушга чиқмай муртад эрининг исломга қайтишини кутиши жоиздир.\n Абу Довуд (2240), Термизий (1143), Ибн Можа (2009) ривояти. Ҳадис мазмунини қўллаб-қувватловчи бошқа ҳадислар бор\n «Зодул маод» (5/138-139).\nAvvalgi maqolaҚуръон сабоқлари (3) “Нос” сураси (Муҳаммад Умар)\nKeyingi maqola 35-дарс: Усулул фиқҳ: Ҳукмни ҳақиқий ёки мажозий сабабга боғлаш (давоми), шариат ҳукмларининг сабаблари (Шайх Содиқ Самарқандий)


Гулнора Каримованинг Франциядаги 10 миллион долларга тенг мулклари Ўзбекистонга қайтарилди Ўзбекистон янгиликлари\nЎзбекистон, Тошкент – Batafsil.uz ЯА. Мухбиримиз берган хабарга кўра, Адлия вазирлиги ва Бош прокуратура томонидан Гулнора Каримованинг Франциядаги 10 миллион долларга тенг мулклари Ўзбекистонга қайтарилган.\n“Мазкур маблағлар республика давлат бюджетига ўтказиб берилди ва умумий тартибда ишлатилади. Қайд этиш жоизки, мулкларни қайтариш бўйича барча музокаралар ва тадбирлар расмий даражада Ўзбекистон қонунчилиги ва халқаро ҳуқуқ нормаларига мувофиқ олиб борилмоқда”, -дея маълум қилмоқда Адлия вазирлиги.\nҲозирги пайтда Бош прокуратура ва Адлия вазирлиги томонидан ваколатли идоралари иштирокида Г.Каримова томонидан жиноий йўл билан орттирилган 1,3 млрд. АҚШ долларидан ортиқ миқдордаги мулкларни қайтариш бўйича Швейцария, АҚШ, Франция, Россия Федерацияси ва бошқа давлатларнинг ваколатли органлари билан ҳамкорликда иш олиб борилмоқда.\nМазкур активлар хорижий давлатларнинг ваколатли органлари томонидан ҳибсга олинганлиги муносабати билан, улар Г.Каримова (унинг оила аъзолари)нинг тасарруфида эмас.\n“Шу боис, айрим ОАВларда хабар берилганидек, Ўзбекистонга мулклар ва маблағлар бевосита Г.Каримова ёхуд бошқа алоҳида шахслар томонидан қайтарилиши мумкинлиги ҳақидаги мулоҳазалар ҳақиқатга мос эмас”, - дея таъкидламоқда вазирлик .\nГулнора Каримовага нисбатан кўзғатилган жиноий ишлар тафсилотлари материалларимизда тақдим этилган.


ТЎҒРИ ЙЎЛДАН АДАШМАЙЛИК — Zamaxshariy.uz\n6 апреля, 2020 admin Мақолалар\nИстиқлолнинг дастлабки кунлариданоқ бебаҳо маънавий-маданий меросимизни холисона ўрганиш ва тиклашга давлат сиёсатининг устувор йўналишларидан бири сифатида катта эътибор берилмокда. Айниқса, маънавий мероснинг туб моҳиятини акс эттирувчи диний — миллий қадриятларни қўлёзма манбалар асосида ўрганиш, уларни давр талабидан келиб чиққан ҳолда баҳолаш, янгича илмий таҳлил қилишга катта аҳамият қаратилмоқда. Маданий меросимиз дурдоналарини излаб топиш, асраб- авайлаш, сақлаб қолиш ва илмий тадқиқ этиш бўйича истиқболли режалар тузилди, улуг алломаларимизнинг ҳаёти ва ижоди ҳар томонлама, холис ўрганила боШланди.\nШу жиҳатдан 2003 йил ноябрь ойида улуг мутасаввиф олим, Хожагон тариқатининг асосчиси — Хожа Абдухолиқ Ғиждувоний таваллудининг тўққиз юз йиллик ва 2004 йилда эса Нақшбандийа тариқатининг йирик вакили — Хожа Убайдуллоҳ Аҳрор таваллудининг олти юз йиллик юбилейи мамлакатимиз миқёсида кенг нишонланди. Бу аждодоларга бўлган чуқур эҳтиромнинг энг ёрқин намунасидир.\nҚимматли асарлари билан нафақат ислом олами, балки бутун дунё маданиятида ўчмас из қолдирган Хожа Аҳмад -Яссавий (1105-1166/67), Абдухолиқ Ғиждувоний (1103-1179), Нажмиддин Кубро (1145-1221), Баҳоуддин Нақшбанд (1318-1389), Хожа Муҳаммад Порсо (1345-1420), Ҳаким Термизий (820—932), Пахдавон Маҳмуд (XIV аср), Хожа Убайдуллоҳ Аҳрор (1404-1490), Мир Алишер Навоий (1441-1501), Махдуми Аъзам Косоний-Даҳбидий (ваф. 1542), Бобораҳим Машраб (1640—1711), Дукчи Эшон (ваф. 1898 й.) каби тасаввуф илмини назарий ва амалий жиҳатдан бойитган буюк мутафаккирларнинг фикрлари, уларнинг жамият ҳаётида фаол қатнашган етук тарихий шахслар сифатидаги диний, маънавий- маърифий, ижтимоий- сиёсий қарашларининг асл моҳияти ва аҳамиятини ёритиб бериш, албатта, ҳозирги давр учун ҳам ниҳоятда муҳимдир.\nТасаввуф атамасининг этимологияси борасида бир неча қарашлар мавжуд бўлиб, уларнинг аксариятида мазкур атаманинг (жун)\nсўзидан келиб чиққани қайд этилади. Чунки сўфийлар танларини риёзатда чиниқтириш ҳамда дунёнинг моддий бойли^сларидан юз ўгирганликларининг исботи сифатида қаттиқ жундан тўқилган либос кийиб юрганлар.\nМустақиллик йилларида диний қадриятларни қайта тиклашга эътибор қаратилиши масжидлар, мадрасалар ва бошқа диний ташкилотлар билан бир\nқаторда тариқат вакилларининг ҳам фаолиятига кескин туртки бўлди. Натижада ҳозирги пайтда ҳам Марказий Осиёда, хусусан, Ўзбекистоннинг турли ҳудудларида тариқатчилар фаолияти жадаллашди. Уларнинг асосий хусусиятларидан, доимий таҳоратда юриш, махси-калишда, чопон ва салла ўраб юриш тавсия этилади.\nУларнинг ҳатти-ҳаракатларида юртимизда қарийб ўн тўрт асрдан буён амал қилиб келаётган ҳанафий мазҳаби аҳкомлари ва аҳли сунна эътиқодига бироз ўхшамаган ғояларни тарғиб қилиш холатлари кузатилмокда. Айни пайтда расмий имомлар тариқатчилар томонидан шариатнинг бузилишига боғлиқ айрим жиҳатларига эътироз билдирмоқдалар. Мисол тариқасида қуйидаги масалаларни келтириш мумкин:\n-Мустаҳаб бўлган кечаси таҳажжуд намозини ўқишни фарз (ёки вожиб) қилиб олиш;\n-шукри вузуъ намозини қайси вақтда бўлса ҳам ўқиб олиш зарурлиги;\n-пирга қўл берганнинг олдинги гуноҳлари кечирилади, қазо бўлган (қолдирилган) намозни ўқимаса ҳам бўлаверади, деб эътиқод қилиш;\n-биродарларидан бошқа кишининг тўй-маракаларига бормаслик;\n-биродарларидан бошқа киши билан қучоқлашиб кўришмаслик;\n-расмий имомларнинг амру маъруфларини менсимаслик.\nБундан ташқари айрим муридлар томонидан ҳам турли хил мутаассибона ҳатти-ҳаракатлар намоён бўлаётгани маълум.\nНақшбандия тариқатининг назариётчиларидан бири, айни пайтда юртимизда фаолият олиб бораётган деярли барча тариқатларнинг силсиласида номи зикр қилинган, XVI асрнинг иккинчи ярми XVII асрнинг бошларида Ҳинд диёрининг Сирҳинд шаҳрида яшаб ўтган Аҳмад Сирҳиндий ал-Форуқий ар-Раббоний (1564-1624)нинг “Мактубот” номли китобининг 29- мактуби айнан шу масалага бағишланади. Бу мактуб Шайх Низомиддин ат- Таҳонисрийга йўлланган бўлиб, “Фарзларни адо этиш, суннат ва одобга риоя қилиш, фарзлар турганда нафл амалларга ортиқча эътибор бермаслик, хуфтон намозини туннинг охирида ўқишдан қайтариш, таҳорат учун ишлатилган сувни ичишдан қайтариш ва муридларнинг ўз пирлари ёки бошқага сажда қилишларидан қайтариш”, — деб номланган. Кўриниб турибдики, Имом Раббоний ўзининг издошларидан чиқиши мумкин бўлган масалаларни аввалдан билганидек уларнинг ҳаммасини бирма-бир санаб ўтадики, бугунги кунда бизларнинг диёримизда мавжуд бўлган тариқатчиларда айнан шу камчиликлар учрайди.\nМазкур мактубда Имом Раббоний: “Нафл амалларга фарз амалларнинг олдида ҳеч қандай қиймат йўқдир ва фарзлардан бирортасини ўз вақтида бажариш минг йил нафл амал билан машғул бўлишдан яхшидир”, — деб, ушбуни далил келтиради: “Ҳазрати Умар бир киши бомдод намозига чиқмай қолганида: “Фалончи қани?” — деб сўрадилар. Саҳобалар: “У кечаси ухламай намоз ўқиб чиққан, шунга бомдодга ухлаб қолган бўлса керак”, — деб жавоб беришди. Шунда Умар р.а.: “Бутун тунни ухлаб, бомдод намозини жамоат билан ўқигани яхши эди,” — дедилар”.\nТасаввуф таълимоти вужудга келган даврда халқни ягона мақсад атрофида бирлаштирган, жамиятнинг турли табақалари ўртасида дўстлик, биродарлик ришталарини илдиз отишига замин яратган. Унинг ўзига хос санъати, мусиқаси, меъморчилиги, ва айниқса, ҳалоллик, меҳнатсеварлик, адолат ва ростгўйлик каби умуминсоний қадриятларини ўзида мужассам этган эди. Афсуски, кейинги йилларда айрим шахслар тариқатни мансаб, мол-дунё орттириш, муридбозликка айлантириб олдилар. Муборак динимизнинг асл-мазмун моҳиятини бузиб, унинг ҳаётбахш таълимотларини нотўғри талқин қилувчиларни кўриб индамай қараб туриш ҳам инсофдан эмасдир.\nҚўшкўпир тумани “Ҳазрати эшон бобо”масжиди имом-хатиби\nPrevious Post:ЖАХОЛАТГА ҚАРШИ МАЪРИФАТ БИЛАН КУРАШМОҒИМИЗ КЕРАК\nNext Post:МИССИОНЕРЛИК ФАОЛИЯТИ ВА УЛАРНИНГ ОҚИБАТЛАРИ


Юнусободдаги арзон гўшт ҳақида: «Қачонгача фақат катталар рейд қилган вақтдан фойдаланиб, бозор қилишимиз керак бўлади?»\nПрезидент Шавкат Мирзиёев 15 июль куни пойтахтнинг Юнусобод туманига ташриф буюрди. Сўнгги кунларда туман ҳудудидаги бозорларда солиқ идоралари вакиллари бўлишган ва нархлар кескин тушиши кузатилган.\nХусусан, Facebook’даги Maslahat.uz гуруҳида нархи кескин туширилган гўшт маҳсулоти учун навбатда турган кишиларнинг сурати эълон қилинди.\n«Президентимиз ва бошқа катта давлат раҳбарлари Юнусобод бозорига ташриф буюриш олдидан бўлган тасвир...\nШаҳарда ҳеч қаерда 21 000 сўмдан гўшт топиб бўлмайди ҳозирги кунда, Тошкентда 1 кг. гўштнинг стандарт нархи ҳозир суяклиги 35 000, суяксиз лаҳими 38-40 000 гача чиқди, супермаркет тармоқларида 45-47 000 дан сотилмоқда\nЛекин давлат раҳбаримиз ташрифларидан олдин гўшт нархини 21000 қилиб қўйишди Юнусобод бозорида...\nВаҳоланки савол туғилади, ундай бўлса мамлакатимизда гўштнинг нархи ўртача 21 000 бўлиши керак эканда? Деярли 2 баравар қимматида сотишяпти ҳозирги пайтда.\nНега бозорларимизда ҳанузгача тартиб қўлланилмаган? Қачонгача бу нарса давом этади? Қачонгача фақат катталар рейд қилган вақтдан фойдаланиб бозор қилишимиз керак бўлади, 2-3 соатлаб сарғайиб навбатда туриб (шундаям агар улгурсак олишга)!», - дея ёзган Maslahat.uz гуруҳи фойдаланувчиси.\nЯна бир фойдаланувчи эса шундай ёзган: «Ўзи гўштни нархи аллақачон ошиши керак эди доллар курсига қараб. Гўшт ҳам салкам валюта, уни қийматига қараб бошқа нарсани солиштирма ҳисобини килишарди илгари. Оддий мисол, тўёна, гап пулларини ҳам гўштга боғлашарди. Доллар 6-7-8 мингга чиққанида гўштни нархи деярли ошмаганди, аммо долларга чақсангиз бизда арзон эди анча. Доллар 3000 лигида 14.000-16.000 дан олаётган эдик, 5 доллар атрофида».\nБаъзилар эса вазиятда қассобларни айблаган. «Гап қассобларда эмас, гўштни 21 минг сўмдан сотишга уларни мажбур қилганда. Ўшалар гўшт нархини ўзгартириб, келиб-келиб Президентимизни алдамоқчи бўляпти», — деб ёзди фойдаланувчилардан бири.\nАввалроқ гўшт нархининг ошишига нима сабаб бўлаётгани ҳақида сўз юритилганди.\nЮнусобод Шавкат Мирзиёев гўшт


MEHRTILSIMI.uz – Page 2 – Социаллық-ҳуқықый сайты\n– 2007 йил 23 мартда ўнг буйрагимм ўсимта пайдо бўлгани сабабли операция йўли билан олиб ташланди. Шу йили ТМЭК томонидан II гуруҳ ногиронлиги белгиланди. 2009…\nСаламат Авезов 25.02.2021\tNo Comments\nII гуруҳ ногиронлиги бўлган шахсман. Ўз номимда бўлган уйга кадастр ҳужжатларини расмийлаштиришда имтиёз мавжудми? Ўзбекистон Республикаси Вазирлар Маҳкамасининг 2019 йил 24 июлдаги 623-сон қарори билан тасдиқланган “Кўчмас…\nСаламат Авезов 17.02.2021\tNo Comments\n– Менга II гуруҳ ногиронлик нафақаси тайинланган, ҳозирда 435 000 сўм оляпман. Нафақам ҳеч нимага етмаяпти, дея судга бердим. Лекин натижа бўлмади. 14 йиллик иш…\nСаламат Авезов 11.02.2021\tNo Comments\n– III гуруҳ ногирони эдим. Гуруҳ олиб ташлангач, нафақа ҳам бекор бўлди. Ҳозир на ишим, на нафакам бор. Ҳар ойда 150-200 минг сўмлик дори ичаман.…\nТурмуш ўртоғим Чернобилда хизмат қилган. 1 350 000 сўм пенсия оларди. Уч йил олдин вафот этган. Ўзим 360 000 сўм пенсия олардим, турмуш ўртоғимникини қўшиб,…\nСаламат Авезов 09.02.2021\tNo Comments\nСаламат Авезов 25.02.2021 No Comments\nСаламат Авезов 17.02.2021 No Comments\nСаламат Авезов 11.02.2021 No Comments\nНогиронлиги бўлган ишга жойлашса ногиронлик нафақаси тўхтатиладими?\nСаламат Авезов 26.01.2021\tFikr bildirish yo’q 1,530 кўрилди\nII гуруҳ ногиронлари ишга жойлашса олаётган ногиронлик нафақалари тўхтатиладими? Вазирлар Маҳкамасининг 2011 йил 7 апрелдаги 107-сонли қарорининг 12 бандида ишлаётган ёки ҳаёт кечиришнинг бошқа манбаларига…\nDavomini o’qish Ногиронлиги бўлган ишга жойлашса ногиронлик нафақаси тўхтатиладими?\nФақат III гуруҳ ногиронлиги бўлган шахслар давлат корхоналарида ишлайдими?\nСаламат Авезов 26.01.2021\tFikr bildirish yo’q 1,260 кўрилди\nМен болаликдан ногиронман. Бугунги кунда менга II гуруҳ ногиронлиги белгиланган. Олий маълумотлиман, 2019 йил битирганман. Ҳозирги кунда давлат корхоналарига ишга жойлашаман десам гуруҳ қоғозимда ишга…\nDavomini o’qish Фақат III гуруҳ ногиронлиги бўлган шахслар давлат корхоналарида ишлайдими?\nНогиронликни белгилаш тартиби қандай?\nСаламат Авезов 24.01.2021\tFikr bildirish yo’q 754 кўрилди\nНогиронликни белгилаш тартиби хақида тушунтириб беринг? Ногиронлик пенсиялари қонун ҳужжатларида белгиланган тартибда I ва II гуруҳ ногиронлари деб топилган шахсларга тайинланади. Ногиронлик сабаблари ва гуруҳлари,…\nDavomini o’qish Ногиронликни белгилаш тартиби қандай?\nНогиронлик сабаб ходимни ишдан бўшатиш мумкинми?\nСаламат Авезов 21.01.2021\tFikr bildirish yo’q 1,174 кўрилди\nМен II гуруҳ ногирониман. Менга ўхшаган инсонлар учун ишлаш ёки ишлаётган инсонларга қандей қарорлар ёки янги қонунлар бор. Бир танишим ногиронсиз ишлашингиз мумкин эмас соғлиғингиз…\nDavomini o’qish Ногиронлик сабаб ходимни ишдан бўшатиш мумкинми?\n«Ногирон бола парваришлаганим учун имтиёз йўқми?»\nСаламат Авезов 14.01.2021\tFikr bildirish yo’q 1,472 кўрилди\n– 1987 йил Қўқон педагогика билим юртида ўқиганман. Ногирон бола парваришлаганим учун эртароқ нафақага чиқаман, деб жамғармага учрашсам, «Болани 8 ёшдаан ногиронликка чиқармагансиз», деб қайтаришди.…\nDavomini o’qish «Ногирон бола парваришлаганим учун имтиёз йўқми?»\n«Пенсиянинг таянч миқдори қандай ҳисобланади?»\nСаламат Авезов 14.01.2021\tFikr bildirish yo’q 1,164 кўрилди\n– II гуруҳ ногиронлиги белгиланган бўлса, пенсиянинг таянч миқдори ўртача иш ҳақининг 55 фоизт миқдорида ҳисобланадими ё 75 фоизиданми? – I ва II гуруҳ ногиронларига…\nDavomini o’qish «Пенсиянинг таянч миқдори қандай ҳисобланади?»\nСаламат Авезов 13.01.2021\tFikr bildirish yo’q 1,562 кўрилди\nЎғлим I гуруҳ болалигидан ногирон. Уй шароитида таҳсил оди, мактабни шу йил битириши керак. Лекин, мактаб директори ногиронлиги бўлган уй шароитида таҳсил олган 9 ва…\nDavomini o’qish Уй шароитида таҳсил олган ўқувчига шаҳодатнома берилмайдими?\nСаламат Авезов 07.01.2021\tFikr bildirish yo’q 1,440 кўрилди\n– Белимдаги чурра жарроҳлик йўли билан олиниб, темир ўрнатилган. Асли касбим ўқитувчи. Ҳозир 39 ёшдаман. Операциядан кейин узоқ тик туриш, югуриш, оғир юк кўтариш тақиқланди.…\nDavomini o’qish «Соғлигимда муаммо бор…»\nСаламат Авезов 07.01.2021\tFikr bildirish yo’q 1,158 кўрилди\n– 7 ёшимдан бери бир кўзим кўрмайди. II гуруҳ ногиронлиги тайинланган эди. 2012 йил пенсиялар қисқартирилиб, мени қарилик нафақсига ўтказишди. Ҳозирда энг кам миқдорда пенсия…\nDavomini o’qish «Қарилик нафақасига ўтказишди…»\nСаламат Авезов 27.12.2020\tFikr bildirish yo’q 3,551 кўрилди\n2019 йил май ойида 59 ёшимда ногиронлик нафақасига чикдим, чунки инсульт бўлдим. 2020 йил май ойида тугаши керак эди. Пандемия сабабли сентябргача ҳақ тўланди. Кейин…\nDavomini o’qish Қарилик пенсиясидан ногиронлик нафақасига ўтиш мумкинми?\nСаламат Авезов 22.12.2020\tFikr bildirish yo’q 2,495 кўрилди\nМен II гуруҳ ногирониман. Нукус шаҳридаги Абу Али ибн Сино номидаги техникумнинг стоматология факультетига топшириб, 53,6 балл тўпладим. Лекин менга ўқишга қабул қилинмадингиз, сизга имтиёз…\nDavomini o’qish Абитуриент 53,6 балл тўплаб техникумига қабул қилинмади\nНогиронлик гуруҳимни ўзгартириш мумкинми?\nСаламат Авезов 15.12.2020\tFikr bildirish yo’q 2,945 кўрилди\n2009 йилда менга ТМЭК томонидан умрбод III гуруҳ ногиронлиги белгиланган. Бугунги кунда ушбу ногиронлигим бўйича 495 000 сўм олиб келмоқдаман. Эндиликда менинг ногиронлик гуруҳимни ўзгартириш…\nDavomini o’qish Ногиронлик гуруҳимни ўзгартириш мумкинми?\nНафақани оширишнинг имкони борми?\nСаламат Авезов 11.12.2020\tFikr bildirish yo’q 3,156 кўрилди\nПенсия жамғармаси ўз фаолияти давомида Ўзбекистон Республикаси “Фуқароларнинг давлат пенсия таъминоти тўғрисида”ги Қонуни ва пенсия таъминотига оид бўлган амалдаги бошқа норматив-ҳуқуқий ҳужжатларга мувофиқ иш олиб…\nDavomini o’qish Нафақани оширишнинг имкони борми?\nБирламчи ногиронлик қандай белгиланади?\nСаламат Авезов 08.12.2020\tFikr bildirish yo’q 2,525 кўрилди\n“Бирламчи ногиронлик белгиланиши учун, аввало, тиббий-меҳнат эксперт комиссияларида тиббий кўрикдан ўтиш керак бўлади. Бунинг учун: даволаш профилактик муассасаси йўлланмаси, даволовчи шифокор, бўлим мудири, бош шифокор…\nDavomini o’qish Бирламчи ногиронлик қандай белгиланади?\nAvvalgi sahifa Sahifa 1 Sahifa 2 Sahifa 3 … Sahifa 26 Keyingi sahifa\nShu hafta: 1693\nShu oy: 5891


Аввал Мўйноқнинг порти бўлган "Учсай" обод қишлоққа айланмоқда- Kruz.uz\nАввал Мўйноқнинг порти бўлган "Учсай" обод қишлоққа айланмоқда\n21:41, 05.10.2018 786 0 Мўйноқ тумани\nБундан қарийб 30 йил муқаддам таниқли қорақалпоқ шоири Ибройим Юсупов қаламга олган Мўйноқ туманидаги Учсай қишлоғида бугун жўшқин ҳаёт қайтадан барқ ура бошлади. Бу ҳақда ЎзА'га асосланиб "Дарё" хабар бермоқда.\nОрол фожиасидан жиддий жабр кўрган ушбу чекка қишлоқ Президентнинг алоҳида эътибори туфайли замонавий ҳудудга айланмоқда.\n– «Обод қишлоқ» дастурига Мўйноқдан иккита қишлоқ киритилди, – дейди Мўйноқ тумани ҳокими Сайлаубай Данияров. – Улардан бири Учсай қишлоғи. Ҳозир бу ерда катта қурилиш-таъмирлаш ва ободонлаштириш ишлари олиб бориляпти. Замонавий мактабгача таълим муассасаси, қишлоқ врачлик пункти қад ростлади. Йўллар таъмирланди ва энг асосий муаммолардан бўлган ичимлик суви билан таъминланди. Кўчаларга ёритгичлар ўрнатилди.\nЭлектр тармоқлари таъмирланиб, янги трансформаторлар ўрнатилмоқда. Дастур бўйича режага киритилган 2 газ тақсимлаш пункти ва 3,1 километр газ тармоғи ҳам таъмирланди.\nҲудуддаги 6-умумтаълим мактаби ва 4-умумтаълим мактаби филиали таъмирдан чиқарилди. Келгусида оталар чойхонаси, маҳалла гузари, дўкон, кичик бозор ва ҳаммом қуриш режалаштирилган.\n— Учсай портида бир пайтлар минглаб одамлар ишларди, — дейди «Учсай« овул фуқаролар йиғинида яшовчи меҳнат фахрийси Адилжон Бигелдиев. — Ўтган асрнинг 80 йилларига келиб денгиз чекина бошлади. Одамлар ишсиз қолди. Шундан кейин қишлоқдан барака ариди. Мана бугун қайтадан янги ҳаёт бошланаётганига гувоҳ бўляпмиз. Мўйноқдаги эски балиқ консерва заводи ўрнида йирик корхоналар қурилмоқда. Ҳар бир хонадонда тоза сув оқиб турибди.\nҲудудда 235 хонадон бўлиб, уларнинг 17 тасида кадастр ҳужжати мавжуд бўлмаган, 7 хонадонда ноқонуний қурилишлар аниқланган. Бу каби масалалар бартараф этилди. Қишлоқдаги кўп қаватли турар жой ҳамда марказий кўча бўйидаги уйларнинг фасад қисми қайта таъмирланди.\n22:55, 15.06.2019 2085\n15:50, 12.06.2019 1027\nТараққиёт кўзгуси Эсжан бахши вагон Айзада Нурумбетова расман Йўлдошбек қори Нуриддинов рейтинг газ плитаси Қорақалпоғистон Республикаси Ички ишлар вазири кафолат хати\n23:14, 15.06.2019 1550\n11:29, 12.06.2019 932


Конфедерациялар кубоги - 2017. "Қозон Арена" ёҳуд шаҳар ичидаги шаҳар (фото+видео)\n15 июнь,2017, 13:52 1273\nSports.uz интернет-ахборот портали ушбу муҳим турнирга мезбонлик қиладиган стадионлар билан сиз азиз мухлисларни таништиришда давом этади. Бугун биз Татаристон республикаси, Қозон шаҳридаги “Қозон Арена” ҳақида сиз билган ва билмаган қизиқарли маълумотларни тақдим этамиз. Демак бошладик.\nСтадионда умумий ҳисобда 230та фаст-фуд дўконлари мавжуд. Қолаверса, ўйингоҳ атрофида 300 ўринга мўлжалланган ресторан ҳам фаолият кўрсатмоқда. Шунингдек, стадионда спорт товарлари билан савдо қилувчи дўконлари ҳам мавжуд. Бундан ташқари, мини футбол ва мини гольф майдончалари ҳамда очиқ бассейн ташриф буюрувчилар ихтиёрида. Ушбу спорт аренасида “Рубин” клуби музейи, шунингдек стадион музейи ҳам жойлашган."Қозон Арена" "Рубин" клубининг уй стадиони ҳисобланади.\nРоссия - Эрон учрашувига чиқарилган энг арзон чипталар давлат хизматчиларига берилмоқда 255 09.10.2017\nРоссиянинг Эрон ва Жанубий Кореяга қарши учрашувларини дунёнинг машҳур реферилари бошқариб боради 391 02.10.2017\nРоссиянинг Жанубий Корея ва Эронга қарши ўйини вақти маълум бўлди 347 14.09.2017\nКК-2017. ФИФА президенти Португалия - Чили учрашувига ташриф буюради 534 28.06.2017\nБернарду Силва Чилига қарши баҳсни ўтказиб юбориши мумкин 482 27.06.2017\nТеглар: Футбол Конфедерациялар кубоги Россия Қозон Арена\nАҳмедовнинг жамоаси кубок финалида ўйнади ва… 495


Ҳанафийлик – oliymahad.uz\nАбу Ҳафс ал- Кабир Бухорийнинг жуфти ҳалоли ҳам ниҳоятда илмли аёл бўлиб, фақиҳга доим қимматли маслаҳатлар берар ва унинг қарашларига жиддий муносабатлар билдирарди. Шу боис, бир куни Абу Ҳафс аёлига: “Эй заифа, тешиб ўтадиган ёй отдинг”, – деган экан.... - Юнусобод Оқтепа” жоме масжиди имом ноиби Урол Назар Мустофо\nҚироъати жаҳрий намозларда имом “Фотиҳа” сурасини ўқиб бўлгач “Омин” лафзини қай тарзда айтилади? Махфийми ё жаҳрийми? Имом ва қавм бирга айтадими, ёки имомнинг ўзигина айтадими, ёки имом қолиб қавмнинг ўзлари айтадими?... - Махсус сиртқи бўлим битирувчиси Ботиржон ТОЖИБОЕВ\n“Мусулмон бўла туриб нимага мусулмон биродарига ёв қараш қилади..?” ёки “Аллоҳ ва Унинг Расулига иймон келтирган кишини нима учун улар кофир дейишмоқда..?”, деган турли саволлар билан ҳайратга тушиб қолганлар орамизда кам эмас... - 4-курс талабаси И.Нурматова\nКейинги пайтларда ҳар хил намоз ўқийдиган инсонларнинг пайдо бўлиб қолгани ҳеч кимга сир эмас. Уларнинг намоздаги ҳаракатларига қарасангиз тамомила бошқача кўринишда эканини кўрасиз... - Махсус сиртқи бўлим талабаси Рустамжон Маҳмудов


ЎЗБЕКИСТОН РЕСПУБЛИКАСИ ОЛИЙ СУДИНАДОМАТ – КЕКСАЛИК ШАЪНИГА ИСНОД from\nНАДОМАТ – КЕКСАЛИК ШАЪНИГА ИСНОД\nКексалик ҳар жиҳатдан етуклик ва расолик палласидир. Аммо гуруч курмаксиз бўлмаганидек, кексалар орасида ҳам баъзан инсоф ва диёнатни билмайдиган кимсалар учраб туради.\nСергели туманида яшовчи Нозима Умарова (исм-шарифлар ўзгартирилган) бу йил 60 ёшни қарши олди. У уч нафар фарзанднинг онаси, бир неча нафар набиранинг бувиси. Аммо шу жиҳатдан пиру бадавлат бўлган аёлнинг 25 йилдан буён фирибгарликни «касб» қилиб олгани аёллик, кексалик ва оила шаънига тушган доғдир.\nГап шундаки, Н. Умарова илк маротаба 1996 йилда фирибгарлик кўчасига қадам қўйган. Ўша пайтда Жиноят кодексининг 168-моддаси 4-қисми «а», «в» бандларида назарда тутилган жиноятни содир этиб, бир неча йилга озодликдан маҳрум қилинган. 1999 йилда халқимизга хос бағрикенглик — амнистия акти туфайли жазодан озод этилган. Бироқ шунда ҳам унинг кўзи очилмай, такрор-такрор жиноятга қўл ураверган. Сўнгги маротаба жиноят ишлари бўйича Яккасарой тумани судининг 2021 йил 29 январдаги ҳукмига мувофиқ, Жиноят кодексининг 168-моддаси 3-қисми «б» банди билан айбдор деб топилиб, 5 йил озодликдан маҳрум қилиш жазоси тайинланган ҳамда 2 йил синов муддати белгиланган.\nБуни қарангки, синов муддати давомида Нозима Умарованинг муқаддам содир этган яна бир жинояти аниқланди. Маълум бўлишича, у ўтган йилнинг июнь ойида Мирзо Улуғбек туманидаги «Наврўз» деҳқон бозорида гўшт маҳсулотлари билан савдо қилувчи Шокиржон Шомансуровни чув туширган экан. Жабрланувчининг суд мажлисида кўрсатма беришича, Нозима Умарова унинг ишончига кириб, 26 700 000 сўмлик 424 килограмм гўштни насияга олиб кетган. Пулини тўлашга келганда эса, турли важ-карсонлар билан алдаб юраверган.\nМирзо Улуғбек туманининг Улуғбек шаҳарчасида истиқомат қилувчи Ҳуринисо Олимова ҳам ҳадемай 60 ёшга тўлади. Бироқ у фирибгарлик бобида Нозима Умаровадан ҳам ўзиб кетган. Гарчи Ҳ. Олимова жиноят кўчасига Н. Умаровадан анча кейин — 2004 йилда кирган бўлса-да, шундан буён нақ 8 маротаба фирибгарлиги учун судланишга «улгурган». Сўнгги маротаба жиноят ишлари бўйича Учтепа тумани судининг 2019 йил 14 октябрдаги ҳукмига асосан, Жиноят кодексининг 168-моддаси 3-қисми «б» банди ва 228-моддаси 1-қисми билан айбдор деб топилган. Оқибатда унга нисбатан энг кам ойлик иш ҳақининг 10 баравари — 1 722 400 сўм жарима ва 2 йил озодликдан чеклаш жазоси тайинланган. Жиноят ишлари бўйича Мирзо Улуғбек тумани судининг 2020 йил 17 декабрдаги ажримига биноан эса, Жиноят кодексининг 73-моддаси қўлланган ҳолда ўталмаган 11 ой 16 кун озодликдан чеклаш жазосидан муддатидан илгари шартли равишда озод қилинган. Буёғини суриштирсангиз, биринчи ва иккинчи судланишида унга синов муддати берилган. Учинчи ҳамда тўртинчи марта суднинг қора курсисига ўтирганда амнистия актига мувофиқ жазодан озод этилган. Лекин Ҳуринисо Олимова ўзига берилган бу имкониятлардан тўғри хулоса чиқармаган. Унинг тўққизинчи жинояти худди Нозима Умарованики сингари кейинчалик фош этилган.\nТергов ва суд жараёнида аниқланишича, 2019 йилда Ҳ. Олимова «Тошкент — Қибрай» йўналишида қатновчи микроавтобус ҳайдовчиси Ўктамжон Жапаров билан танишиб қолади.\n— Мирзо Улуғбек тумани пенсия жамғармасида ишлайман. Қанча пенсия оласиз? — деб сўрайди Ҳ. Олимова.\nШунда Ў. Жапаров 1980 йилларда ИИБ ёнғин ҳавфсизлиги бўлимида ишлаган даври пенсияни ҳисобга қўшилмаганини билдиради.\n— Ўзим сизга ёрдам бераман. Ўша йиллардаги стажингизни қўштирсак, пенсиянгиз миқдори яна ошади. Фақат бунинг ўзига яраша «чиқими» бор, — дейди фирибгар очиқ-ойдин.\n— Майли, мен бир оила аъзоларим билан маслаҳат қилиб кўрай-чи, — дея жавоб қайтаради Ўктамжон Жапаров.\nШундан сўнг у турмуш ўртоғи Гулноза Жапаровани Ҳ. Олимова билан таништириб қўяди. «Ҳар ҳолда аёл киши, бир-бирларини тушуниб, тезроқ тил топишишади», деб ўйлайди Ў. Жапаров. Натижада Ҳ. Олимова Г. Жапаровани ҳам кўндиришга эришади. Яъни у «чиқим»ни 2 000 АҚШ доллари миқдорида белгилайди. Орадан кўп ўтмай, Гулноза Жапарова унга ўз уйи ёнида 1 800 АҚШ долларини беради. Бироқ орадан ойлар ўтса-да, пенсия миқдори ўзгармайди. Фирибгарга дуч келганини англаб етган Ўктамжон Жапаров ҳуқуқни муҳофаза қилувчи идорага мурожаат қилишга мажбур бўлади.\nАлбатта, шундан сўнг фирибгар аёлларга нисбатан жиноят иши қўзғатилди.\nЖиноят ишлари бўйича Мирзо Улуғбек тумани суди уларни Жиноят кодексининг 168-моддаси 3-қисми «б» банди билан айбдор деб топиб, қонуний жазо тайинлади.\nДастлабки тергов жараёнида Нозима Умарова Шокиржон Шомансуровга атиги 3 700 000 сўм берган, холос. Бинобарин, суд ҳукмида ундан қолган 23 000 000 сўм моддий зарарни ундириш белгиланди. Ҳуринисо Олимова тергов жараёнида ўзи келтирган зарарнинг 14 000 000 сўмини қоплаган.\nБироқ суд 1 АҚШ долларининг ҳукм чиқарилаётган кундаги қийматидан келиб чиқиб, етказилган зарарни 19 007 676 сўм миқдорида белгилади.\nПировардида айбдордан жабрланувчи фойдасига қолган 5 007 676 сўм ундириш ҳақида ҳукм чиқарди.\nКези келганда шуни таассуф билан таъкидлаш жоизки, сўнгги йилларда фирибгарлик жинояти сони анча ортиб бормоқда. Ачинарлиси, аксарият ҳолларда бу жиноятни Н. Умарова ва Ҳ. Олимова сингари муқаддам жиноятга қўл уриб, судланган кимсалар содир этмоқда. Айрим юртдошларимизнинг соддадиллиги ва ишонувчанлиги уларга жуда қўл келаётгани айни ҳақиқат. Шу боис жамиятимизда ҳуқуқий онг ва ҳуқуқий маданиятни юксалтиришга катта эҳтиёж бор. Бу борада жамоатчилик ёрдамисиз кутилган натижага эришиш мушкул. Демак, ҳуқуқий саводхонликни ошириш — долзарб вазифа!


Дунё: Сиз бу даҳшатли касбларни танлаган бўлармидингиз? - BBC News O'zbek\nДунё: Сиз бу даҳшатли касбларни танлаган бўлармидингиз?\n«Меҳнат инсонни улуғлайди» - Совет даврида шундай машҳур бир шиор бўлгич эди. Бироқ ҳаётда баъзи бир касблар борки, уларнинг хусусияти ушбу шиорга мутлақо зид келади.\nОдамлар нима билан шуғулланаётганини бир қаранг, фақат қўрқиб кетманг.\nДезодорантлар ишлаб чиқарувчи компанияларда жуда муҳим аҳамиятга эга ходимлар меҳнат қилади - улар бировларнинг нам қўлтиғини ҳидлаб кўрадилар.\nАхир янги дезодорант самарадорлигини аниқлашнинг бунданда яхшироқ йўли йўқда. Янги маҳсулотнинг кимёвий таркибини ишлаб чиққан олимлар унинг қанчалик яхши эканига қандай ишонч ҳосил қиладилар?\nПрезидент ўз қариндошини ишга олса, қандай қарайсиз?\nБунинг йўли жуда осон: яхши иситилган хонага ҳид билиш даражаси аъло бир ходим киритилади. Сўнг танасига янги спрейдан сепган одамлар кириб келиб, улар иссиқдан терлай бошлайди.\nҲид билиш устасига айланган ходим уларнинг терлаган қўлтиғини бирин-кетин искаб чиқади. У бу ишни соатига 60 мартага қадар такрорлаши мумкин.\nШундан кейин ҳидлар бўйича мутахассис дезодорант борасидаги фикрларини лабораторияга етказади.\nБурни билан пул топувчиларнинг маоши у қадар юқори эмас - улар Америкада йилига $20 мингдан дан $50 мингга қадар топади.\nДегустаторларнинг фаолият кўлами чексиз.\nУларнинг баъзилари винонинг таъмини татиб кўрса, бошқалари егуликларга баҳо беради.\nАммо шундай дегустаторлар ҳам борки, улар тўрт оёқлиларнинг яхши ҳаёт кечириши йўлида меҳнат қилади. Масалан, мушук ва итларнинг.\nТўғри топдингиз - бундай мутахассислар итлар ва мушуклар учун ишлаб чиқарилган овқатлар сифатини аниқлайди.\nБу каби мутахассисларнинг маоши у қадар кичик эмас.\nҲайвонлар ва одамларнинг таъм билиш сезгилари бир-биридан фарқ қилсада, ушбу дегустаторлар емакдаги қўшимчаларнинг мувозанатини топишга ҳаракат қилади.\nҲайвонлар емаги дегустаторларининг айтишича, итлар учун одатий гўштдан тайёрланган қиммат овқатларнинг таъми анчайин мазали.\nАрзонлари эса одамнинг кўнглини айнитар экан.\nСиз телевизор ёки китоблар орқали китлар ҳосил қиладиган фавворани кўрган бўлсангиз керак.\nАммо бу фавворанинг аксар қисми сиз ўйлагандек китлар нафас йўли орқали чиқарадиган сув эмас, балки одамнинг бурнидан оқувчи суюқликка ўхшаш мишиқдир.\nАйнан китларнинг мишиғи олимларни қизиқтириб қўйган.\nКитларни ўрганиш осон иш эмас. Улар вақтининг кўп қисмини чуқур сувларда ўтказади. Сув юзасига кўтарилганда эса бу улкан мавжудотларга яқинлашиш жуда хавфли - улар бир ҳаракат билан олимлар тушган қайиқни ағдариб юбориши мумкин.\nБироқ китларнинг мишиғи ўзида жуда кўп қизиқарли маълумотларни жамлаган, масалан, ДНК намуналари, бактериялар, вируслар ва ҳоказо. Мишиқни ўрганиш орқали олимлар ҳайвоннинг соғлиги, бошқа кит турларига алоқаси каби муҳим нарсаларни тушуниб етиши мумкин.\n2018-йилнинг бошига қадар олимлар жуда ғалати ва хавфли усулдан фойдаланар эди: китнинг юқорига чиқишини кутиб турган махсус ишчилар ўн метр нарида идиш тутиб турар ва кит пишқирганда отилган мишиқни тутиб олишга уринар эди.\nХайриятки, замонавий технологиялар бундай ишчиларни «шилимшиқ» меҳнатдан халос этди. Энди улар мишиқ «ёмғири» остида қолишга мажбур эмас - идиш осилган дронлар кит фаввораси орасидан учиб ўтишга ўргатилди.\nЕр юзида баҳоси олтинга тенг бир модда бор.\nУнинг ўртача нархи $800 дан $7 мингга қадар баҳоланади, аммо баъзи вақтларда ўн минглаб долларни ҳам ташкил этиши мумкин.\nГап айғир спермаси (манийси) ҳақида кетмоқда. Зотдор отнинг уруғи жуда қадрланади.\nОлинган маний билан байтал сунъий уруғлантирилади.\nАммо айғир байталсиз ўз-ўзидан манийсини тўкмайди. Хўш, у ҳолда манийни қандай олиш мумкин?\nОтларнинг жинсий аъзоси одамларники каби ишлайди, яъни у уруғ чиқариши учун аввал «уйғониши» зарур.\nБироқ айғирга байталнинг суратини кўрсатганингиз билан олати «туриб» кетавермайди. Демак уни фақат қўл ҳаракати орқали қўзғатиш мумкин.\nАйғирларнинг олатини «силаб-сийпалаш»га розилик билдирганлар учун яхшигина ҳақ таклиф қилинади.\nУлар айғирнинг олатини каттакон сунъий мойлиққа тиқишади ва у тўлиқ «жанговар ҳол»га келмагунча қўл ҳаракатлари билан таъсир этишни тўхтатмайдилар.\nКейин айғир ёғочдан ясалган «байтал» устига сакраб чиқиб, эгалари учун катта даромад келтирувчи суюқликни тўкади.\nМасалан, Америкадаги Тапит лақабли айғирнинг бир марталик уруғлантиришга етувчи манийси 2015 йилда $300 мингга баҳоланган.\nЭртами-кечми бизнинг барчамиз бу ёруғ дунёни тарк этамиз.\nЯқинларимиз ортимиздан йиғлаб қоладилар.\nБироқ ҳамманинг ҳам майити ўз вақтида дафн этилмайди. Кимдирлар ёлғизликда вафот этиб, мурдаси узоқ вақтдан сўнг топилади. Бошқалар кимсасиз ерларда бахтсиз ҳодиса ёки қотиллик қурбонига айланади.\nЖасад топилгандан сўнг воқеа жойига полиция, криминологлар, мутахассислар етиб келади, ўлим сабабини ўрганади.\nТекшириш ишлари якунланиши билан «тозаловчилар» келиб, мурда ва унинг қолдиқларини йиғиб олади. Бундай ишга ҳамманинг ҳам юраги дов бермайди.\nЖасад бир неча кун, ҳатто, ҳафталаб қолиб кетган ерни тартибга келтириш ёқимли иш эмас.\nБаъзи мамлакатларда бу иш билан кўнгилли одамлар жамоаси шуғулланади.\nМасалан, Исроилда диндор яҳудийлардан ташкил топган алоҳида ташкилот мавжуд. Унинг аъзолари ушбу ишни муқаддас ҳисоблайди.\nҲар сафар автоҳалокат ёки террор ҳужуми содир бўлганда, мазкур ташкилот ходимлари воқеа жойига келиб, атрофга сочилиб кетган тана бўлакларининг ҳаммасини синчковлик билан йиғиб олишга ҳаракат қилади.\nТабиатда павиан номли маймуннинг бир тури мавжуд. Павианлар бошқа маймунлардан бироз фарқ қилади.\nБиринчидан, эркак павианлар ўзининг ёрқин қизил рангли кети билан ажралиб туради.\nИккинчидан, улар мураккаб ижтимоий иерархияга эга тўдаларга уюшиб яшайди.\nУчинчидан, улар тўдаси билан ҳудудларни бўлиб олади.\nАйнан охирги икки хусусият туфайли баъзи ҳудудларда янги касб пайдо бўлган - павиан қўрқитувчилар.\nЖанубий Африка Республикаси пойтахти Кейптауннинг чекка қисмлари тепаликлар ва тоғлар билан ўралган. Шаҳар аҳолиси кўпайиб бораётгани сабабли баъзи тепаликларда янги мавзелар қурилмоқда.\nАммо бу тепаликларни павианлар тўдаси ўзининг ҳудуди ҳисоблайди. Павианлар янги уйларнинг қурилиши тугагунча бир четда кузатиб туради ва қурувчилар кетиши билан ёпирилиб, уйни вайрон қилишга интилади. Улар шу йўл билан ҳудудини эгаллаб олган «босқинчилар»га ўз кучини кўрсатиб қўймоқчи бўлади.\nБундан ташқари павианлар сўйлоқ тишли ва тажовузкор мавжудот бўлиб, табиийки, одам ҳаёти учун жуда хавфли йиртқичга айланиши мумкин.\nЖанубий Африкада ҳайвонлар қонун билан ҳимояланган, уларга тегиш мумкин эмас. Унда қутурган павианлар тўдасидан қандай сақланиш мумкин?\nБунинг йўли осон: янги мавзелар аҳолиси махсус одам ёки гуруҳни маймунларни қўрқитиш учун ёллайди. Қўрқитувчилар туну кун қўлида узун таёқ билан кўчаларни айланиб юради.\nТўдани кўрганда улар таёқни ерга уриб, баланд овоз чиқаришга ҳаракат қилади ва маймунлар тум-тарақай бўлади.\nСиз шундай иш билан шуғулланишни истармидингиз?\nАссенизация (махсус машина ёрдамида ҳожатхона ва канализацияни тозалаш) - озодалик учун фойдали. Бироқ бу иш билан шуғулланишни ёқимли, деб бўлмайди.\nРивожланган давлатларда канализация тизимлари махсус машина, ҳимояланган кийим, ниқоблар ва бошқа воситалар ёрдамида тозаланади.\nАммо ҳиндистонлик ассенизаторларнинг аҳволини бир тасаввур қилиб кўра оласизми? Ҳиндистонда ҳожатхона тозалаш билан энг қуйи каста вакиллари шуғулланади. Улар оддий кўча кийимида ҳожатхона қудуғига тушиб, қўлда йиғилган бадбўй моддани челаклаб ташқарига чиқарадилар.\nҲиндистонда кастачилик ҳали ҳам кенг илдиз ёйгани сабабли улар бир умр ҳожатхона тозалаш билан машғул бўладилар.\nҒарб мамлакатларида у қадар ифлос ва хавфли бўлмаган бир касб мавжуд. Автомобили бор деярли барча одамлар уларни ёмон кўргани туфайли ҳам бу касб эгалари бизнинг рўйхатга тушиб қолди.\nУлар парковка - автотураргоҳ инспекторлари. Бу инспекторлар машинани нотўғри тўхтатганингизда сизни жаримага тортиш билан шуғулланади.\nУлар машиналарни исталган жойга ташлаб кетувчиларга қарши курашиб, шаҳардаги тартибни сақлашга катта ҳисса қўшгани билан деярли ҳеч ким жаримани ёқтирмайди, шу сабабдан уларни кўрган ҳар қандай ҳайдовчининг кайфияти бузилиши табиий ҳол.


Саид ибн Мусайяб (2)\nBy IxlosOrg on 04/11/2019 ТАРИХ ТАРИХНИНГ БУЮК ШАХСЛАРИ ТОБЕИНЛАР\nСўнг бизларга яқин турганларни чақирдилар ва уларнинг гувоҳлигида Аллоҳга ҳамду сано айтиб ва Пайғамбаримиз Муҳаммад (саллаллоҳу алайҳи ва саллам)га салавот ва саломлар йўллаб менга қизларини никоҳлаб қўйдилар. Маҳрига икки дирҳам белгиладилар. Мен ҳайронлигимдан ва хурсандлигимдан нима дейишни билмай қотиб қолган эдим. Уйимга кетдим, шу куни рўза тутган эдим, рўзадорлигимни ҳам унутибман. Ўзимга-ўзим гапирардим: “Ҳолингга вой, эй Абу Вадоа, нималар қилиб қўйдинг?! Энди пулни қаердан топасан, кимдан қарз сўрайсан?! Шундай ҳолатда турар эканман, шомга азон айтилди. Намозни адо этиб бўлгач, ифторга ўтирдим, дастурхонда нон ва зайтундан бошқа нарса йўқ эди. Бир-икки луқма еган ҳам эдимки, эшик тақиллаб қолди. “Ким у?” дедим. “Саидман”, деган жавоб келди. Аллоҳга қасамки, хаёлимдан Саид исмли ўзим билган инсонларнинг ҳаммаси бирма-бир ўтди, аммо Саид ибн Мусайяб хаёлимга келгани йўқ. Сабаби, қирқ йилдирки шайхни фақат уйлари билан масжид орасидагина кўриш мумкин эди. Эшикни очдим. Не кўз билан кўрайки, рўпарамда Саид ибн Мусайяб турар эди. Хаёлимга келган ўй: қизини никоҳи бўйича келдимикин, фикридан қайтиб қолдимикин?\n– Эй Абу Муҳаммад, чақиртирсангиз ўзим ҳузурингизга борар эдим” – дедим.\n– Бугун мен сенинг ҳузурингга келишимга ҳақлироқсан” – деди Саид ибн Мусайяб.\n– Қани уйимизга марҳамат қилсинлар!\n– Йўқ, раҳмат, мен бир иш билан келган эдим…\n– Аллоҳнинг раҳмати бўлсин сизга, нима иш экан у?\n– Қизим Аллоҳнинг шариатига мувофиқ чошгоҳ пайтида сенинг хотинингга айланган эди. Биламан, сенинг ёлғизликдан овутиб, кўнглингни оладиган ҳеч киминг йўқ. Сен бир жойда, хотининг эса бошқа жойда тунашингизни маъқул кўрмадим, шунинг учун уни ҳузурингга олиб келдим.\n– Во ажаб, қизингизни олиб келдингизми?! – дедим. Қарасам, чиндан ҳам қизлари ёнида турар эди. Саид ибн Мусайяб қизига қараб: “Қизим, Аллоҳнинг номи ва баракоти билан жуфти ҳалолингнинг уйига кир”, деди. Қиз бечора энди қадам қўяй деганида, уялганидан кийимига қоқилиб йиқилиб тушишига бир баҳя қолди. Мен эса, карахт ҳолда нима дейишимни ҳам, нима қилишимни ҳам билмай қотиб турардим. Бир оз ўзимга келгач, уни ичкарига таклиф қилдим, қиз кўриб қолмаслиги учун ундан олдинроқ бориб, нон ва зайтундан иборат ифторлик дастурхонимни йиғиштириб олдим. Сўнг томга чиқиб қўшниларимни чақирдим. Қўшнилар чиқиб:\n– Ҳа, тинчликми, нима гап? – дейишди. Мен:\n– Бугун масжидда Саид ибн Мусайяб қизини менга никоҳлаб берган эдилар. Ҳозир мени хабарим йўқ, қизини олиб келиб ташлаб кетдилар. Биласизлар, онамнинг уйи узоқ, мен онамни чақириб келгунимча, келинни ёлғизлатмай аёллар кириб туришсин – дедим. Бир кампир қўшнимиз деди:\n– Ҳой, эсинг жойидами, нима деяётганингни биласанми ўзи, Саид ибн Мусайяб қизини сенга никоҳлаб бердими?! Қизини ўзи сенинг уйингга олиб келиб ташлаб кетдими?! Ахир у қизини Валид ибн Абдулмаликка бермаган-ку?!\n– Ҳа шундай. Лекин қиз менинг уйимда ўтирибди, ўзингиз кириб кўринглар.\nҚўшниларим уйга киришиб кўзларига ишонмасдилар. Қиз билан саломлашиб, сўрашиб, мен онамни олиб келгунимча унинг олдида турдилар. Бир оздан сўнг онам келди. Келинни кўргач, менга қараб: “Келинни ясантириб бергунимча бизни холи қўй”, деди. Мен: “Ихтиёр сизда, онажон” деб, қайнона-келинни холи қолдирдим. Бир мунча вақтдан сўнг онам келинни менга топширдилар. Қарасам, у Мадинадаги энг гўзал қиз экан. Ундан ташқари одамлар ичида Аллоҳнинг китобини энг мукаммал ёд олган қория ҳамда Расулуллоҳ (саллаллоҳу алайҳи ва саллам)нинг ҳадисларини энг кўп билган ровия экан. Устига-устак, эрнинг аёл устидаги ҳақ-ҳуқуқларини ҳам аъло даражада билар экан. Бир неча кун бирга яшадик. Бу аснода на қизнинг отаси ва на оиласидан бирон киши бизникига келди. Мен ўзим яна одатимга кўра масжидга, шайхнинг илм ҳалқаларига бордим. Шайхга салом бериб ўтирдим. Шайх саломимга алик олди ва бошқа ҳеч нарса демади. Дарс тугаб, мажлисдагилар тарқалишиб, мендан бошқа ҳеч ким қолмаганида шайх: “Эй Абу Вадоа, жуфти ҳалолингнинг аҳволи қандай?” деб сўради. Мен: “Жуфти ҳалолим дўстнинг ҳаваси, душманнинг ҳасади келадиган ҳолатда”, деб жавоб бердим. Шайх: “Аллоҳга ҳамдлар бўлсин”, деди. Уйга келиб қарасам, шайх рўзғоримизни бутлаб олишимиз учун бизга етарли маблағ юборган экан”.\nАбдулмалик ибн Марвоннинг ўғли: “Бу шайхнинг қилган ишлари ажойиб экан-а?!”, деди. Мадиналик киши деди: “Амирзодам, ажабланишга ўрин йўқ. Зеро, шайхимиз дунёни охиратга восита қилган, ўзи ва оиласи учун фоний дунё эвазига боқий охиратни сотиб олган. Аллоҳга қасамки, шайх қизларини мўминлар амирининг ўғлига беришга бахиллик қилмаган, “қизимнинг тенги эмас” деб ҳам ўйламаган. Аксинча, қизи дунё билан фитналаниб қолишидан қўрққан. Яқинларидан бири шайхга: “Мўминлар амирининг совчисини қайтариб, қизингизни оддий бир мусулмонга никоҳлаб берасизми?” деганида, у: “Қизим бўйнимдаги омонатдир. Унга яхшиликни раво кўрганимдан шундай қилдим”, деб жавоб қилган. Шайхнинг мақсадини англамаганлар: “Ахир, қандай қилиб?” дейишибди. Шайх дебди: “Нима деб ўйлайсизлар, агар қизим умавийлар қасрига кўчиб ўтса, қимматбаҳо кийимлар, зеб-зийнатлар ичига тушиб қолса, хизматкорлар, шотирлар ва чўрилар унинг хизматида бўлса, Ўзи халифанинг бекаси бўлса, қани айтингчи, у ҳолда қизимнинг дину диёнати нима бўлади?!”. Шом аҳлидан бўлган ва ўша ерда ўтирган бир киши: “Шайхингиз одамлар ичидаги ноёб шахслардан кўринади”, деди. Мадиналик киши: “Ҳақ гапни айтдингиз. Шайх кундузи рўзадор, кечаси қойимдир. Қирқ марта ҳаж қилган. Мана қирқ йилдирки, Масжиди Набийда такбири таҳримани ўтказиб юбормаган. Шунча муддатдан бери доим биринчи сафда турганидан намозда бировнинг орқа тарафига кўзи тушмаган. Қурайш аёлларидан истаганига уйланиш имкони бўлатуриб, Абу Ҳурайра (разияллоҳу анҳу)нинг қизини бошқа аёллардан маъқул кўриб, шунга уйланган. Сабаб Абу Ҳурайра (разияллоҳу анҳу)нинг Пайғамбар (саллаллоҳу алайҳи ва саллам)га яқинлиги, ҳадисларини энг кўп ривоят қилгани ва у зотдан илм олишга рағбатининг кучли бўлганидир.\nСаид ибн Мусайяб ёшлик чоғиданоқ ўзини илмга атади. Расулуллоҳ (саллаллоҳу алайҳи ва саллам)нинг покиза аёллари – мўминларнинг оналаридан илм, одоб-ахлоқ ўрганди. Бундан ташқари Зайд ибн Собит, Абдуллоҳ ибн Аббос, Абдуллоҳ ибн Умарга шогирд тушиб дарс олди. Усмон ибн Аффон, Али ибн Абу Толиб, Суҳайб Румий ва бошқа саҳобаи киромлардан (Аллоҳ барчаларидан рози бўлсин) дарс тинглаб, панд-насиҳатлар олди. Уларнинг хулқлари билан хулқланди, сийрату шамоиллари билан зийнатланди.\nСаид ибн Мусайяб ҳаёти давомида бир калимани доим такрорлаб юрарди. Ҳатто бу калима шайхнинг шиорига айланган эди: “Бандалар Аллоҳга тоат-ибодат қилиш билангина азизликка эришадилар, Аллоҳга осийлик қилиш билан ўзларини хор қиладилар”.\nAvvalgi maqolaАллоҳ суйган бандалар: Ёлғиз Аллоҳга бандалик қилиш (12)\nKeyingi maqola Ҳаром амаллар: Қайтармаслик ниятида қарз олиш


Икер Касильяс 34 ёшни қаршилади\n22:58 / 20.05.2015\nБугун 20 май куни Испания терма жамоаси ҳамда "Реал Мадрид" дарвозабони Икер Касильяс 34 ёшга тўлди.\nФутболчи 1981 йил 20 май куни Мостолес шаҳрида туғилган. У "Реал" таркибига 8 ёшида келиб қўшилган ҳамда бутун футболчилик фаолиятини шу ерда ўтказиб келмоқда. Клуб билан Чемпионлар лигасини 3 маротаба, Испания чемпионатини 5 маротаба, Испания суперкубогини 4 ҳамда Испания кубоги ҳамда УЕФА суперкубогини 2 маротабадан, шунингдек, Клублар ўртасидаги жаҳон чемпионатида ва Тойота кубогида 1 маротаба зафар қучган.\nТерма жамоа таркибида 2 бор Европа ҳамда бир маротаба жаҳон чемпионлигини қўлга киритган.\nФутбол тарихидаги энг кучли дарвозабонлар қаторига киритилган ўйинчининг шахсий ютуқлари ҳам жамоавий ютуқларидан кам эмас.\nКасильяс мамлакат чемпионати, кубоги, суперкубоги, Чемпионлар лигаси, УЕФА суперкубоги, Тойота кубоги ҳамда клублар ўртасидаги жаҳон чемпионатида чемпионликни қўлга киритган ягона футболчи ҳисобланади.\nБундан ташқари, 2014 18 март куни "Шальке"га қарши майдонга тушиб, ушбу мусобақада 12 000 дақиқа ўйнаб, ўзининг собиқ жамоадоши Раулни ортда қолдирди.\nКетма-кет 5 маротаба дунёнинг энг яхши дарвозабони деб топилган.\nИспаниялик дарвозабон терма жамоа сафидаги ғалабалар сони энг кўп футболчи ҳисобланади.\nҚуйида Икер Касильсянинг энг яхши "сейв"лари жамланган видеороликни томоша қилишингиз мумкин.


«Олдимда «Тоттенхэм», «Рома», «Лион», «Байер» каби клублардан таклиф бор эди» – Сардор Азмун - EFFECT.UZ\n. 18:28 | 03.09.2021\nРоссиянинг “Зенит” клуби ва Эрон терма жамоаси ҳужумчиси Сардор Азмун ўз трансфери ҳақидаги миш-мишларга изоҳ берар экан, топ-5 чемпионатнинг бир-неча клубларидан таклиф бўлгани ҳақида гапириб ўтди.\n“Қаергадир кетиш ҳақида ҳеч қачон гапирмаганман. ОАВда менинг тиббий кўрикдан ўтаётганим ҳақида ёзишди ва қайсидир жамоа билан ҳамма нарсани келишиб олган эмишман. “Зенит” мен учун келган таклифларни ўша куниёқ рад этади, “Лион” орасида ҳам шундай бўлди.\nМенинг амалдаги шартномам бор. Агар мен кетишни истаган тақдирда ҳам клуб бу фикрни маъқулламайди. Месси ва Роналду ҳам шундай, улар ҳам ўз жамоасини тарк эта олишмайди. Аммо ОАВ мен ва бошқа футболчиларни ҳар хил жамоага ўтказиши одатий ҳолга айланиб қолди.\nМен ҳеч нарса жея олмайман. Тўғрисини айтганда бундай хабарлардан чарчадим. Ҳар куни мени қайсидир жамоага ўтказасизлар. Илтимос бундай ишларни тўхтатинг. Агар қандайдир янгилик бўлса, албатта ўзим сизларга айтаман.\nМенга “Лион”, “Рома”, “Байер” ва “Тоттенхэм” клубларидан таклиф тушди. Бўлди шу холос. Барча таклифлар рад этилди, бу йил мен ҳеч қаерга кетмайман. Агар қаергадир кетадиган бўлсам, шартномамни якунлаб, эркин агент сифатида кетаман”, – дейди эронлик футболчи.\nЭслатиб ўтамиз, 26 ёшли Сардор Азмуннинг “Зенит” билан амалдаги шартномаси 2022 йилгача мўлжалланган.\nTeglar:«Зенит», Rossiya, Эрон\n«Толибон»нинг даҳшатли ҳаракатлари тасвирланган видеолар келмоқда» – Россия элчихонаси


ЕИ га раислик навбатини тугатаëтган Чехия Ташқи ишлар вазири Ян Коҳоут Тожикистоннинг гидроэнергетикага оид лойиҳаларини амалга оширишида иттифоқ ёрдамга тайёр эканини айтди.\n29 май куни Душанбеда Европа Иттифоқи юқори мартабали делегациясининг Тожикистон ва Ўзбекистон Ташқи ишлар вазирлиги маъсуллари билан учрашуви бўлиб ўтди.\nЕИ учлиги делегацияси таркибида ҳозирда Европа иттифоққа раислик қилаётган Чехия Ташқи ишлар вазири Ян Коҳоут, Европа кенгашининг Марказий Осиё давлатлари бўйича махсус вакили Пьер Морел ва Европа комиссиясининг ташқи алоқалар бўйича мутасаддиси Югес Мингарелли бор.\nМарказий Осиё давлатлари Ташқи ишлар вазирларининг “ЕИ учлиги” билан 29 май кунги учрашуви 1+1 форматида ўтказилди.\nКуннинг иккинчи ярмида “ЕИ учлиги” делегацияси¸ дастлаб Тожикистон расмийлари билан музокара ўтказди.\nТожикистон Ташқи ишлар вазири Ҳамрохон Зарифий меҳмонлар диққатини минтақадаги икки асосий масалага қаратди.\n- Тахминимча, минтақада нималар бўлаётгани, қўшнилар билан юзага келаётган муаммолар, очиқ ва ёпиқ режимларда қандай воқеалар содир бўлаётгани борасида сизларда етарли маълумотлар бор.\nОрадан 10 йилдан кўпроқ вақт ўтса ҳамки, чегараларда ҳали ҳам миналар сақланиб қолаяпти. Бундай бўлиши мумкин эмас. Биз инсон ҳуқуқлари тўғрисида гапираяпмиз, чегараларда эса бегуноҳ одамлар, кўпроқ гўдаклар қурбон бўлмоқда. Бу ҳақда фақат Тожикистон гапираяпти, қолганлар эса жим. Ахир бундай бўлмаслиги керак, деди Ҳамрохон Зарифий.\nТожикистон делегацияси раҳбари минтақадаги яна бир долзарб муаммо бу сув бошида жойлашган давлатларнинг ўз гидроэнергетик лойиҳаларини амалга ошириши борасидаги давомли баҳслар эканини таъкидлади.\n- Ўйлайманки, агар биз ўз гидроэнергетик иншоотларга доир лойиҳаларимизни амалга оширолсак, нафақат Тожикистонда, балки бутун минтақада вазият изга тушади.\nБиз бу ҳақда ЕИга ҳам, Халқаро валюта жамғармасига ҳам очиқ айтаяпмиз. Биз ҳеч нарсани яшираётганимиз йўқ-ку.\nНега бугунги кунда ўз заҳираларимиздан ташқари ЕИга аъзо давлатлардан ҳеч қандай сармоя ётқизилмаяпти?\nАфғонистонда тинчлик бўлишини истар эканмиз, буни гидроэнергетик иншоотларни қурмасдан, бу мамлакат ирригациясини изга қўймасдан туриб амалга ошира олмаймиз. Ўйлайманки, гидроэнергетик иншоотлар қурилиб, ишга тушса, Афғонистон арзон электр билан таъминланади, ирригация муаммолари ўз ечимини топади. Афғон халқи кўкнор ўрнига зироат экинлари экади.\nТожикистон бу борада сизлардан ҳеч бўлмаганда маънавий кўмак кўрсатилишини сўрайди. Биз сизларни дўст сифатида бу муаммоларни ҳал қилишда ёрдамга чақирамиз, деди Ҳамрохон Зарифий.\nАйни пайтда Европа Иттифоқига раислик қилаётган Чехия Ташқи ишлар вазири Ян Коҳоут Европа давлатлари гидроэнергетик иншоотларига доир Тожикистон лойиҳаларининг амалга оширилиши учун ҳамкорлик қўлини чўзишга тайёрлигини маълум қилди.\n- ЕИ Тожикистон билан дўстона муносабатда. Биз Тожикистоннинг Афғонистон билан чегараларини мустаҳкамлаш ва гидроэнергетик лойиҳаларини амалиётга татбиқ этиш мақсадида бир неча шартнома лойиҳаларини тайёрладик.\nШу яқин кунларда Европа Иттифоқига аъзо давлатлар томонидан бу шартномаларнинг имзоланишига умид қиламиз, деди Чехия Ташқи ишлар вазири.\nЕИ раиси Афғонистондаги вазият барқарорлашувидан минтақа давлатлари қаторида Европа Иттифоқи ҳам манфаатдор эканини алоҳида урғулади.\n- Афғонистондаги вазиятнинг барқарорлашуви нафақат Марказий Осиё давлатлари учун, балки Европа давлатлари учун ҳам муҳимдир. Бу йўналишда ҳам биз Тожикистон ҳукумати таклифларини эътибордан соқит қилмаймиз, деди Коҳоут.\nШундан сўнг Тожикистон делегацияси музокаралар залини Ўзбекистон Ташқи ишлар вазири ўринбосари Бахтиёр Исломов бошлиқ делегацияга бўшатиб берди.\nАммо “ЕИ учлиги”нинг Ўзбекистон делегацияси 1+1 форматдаги учрашувини кузатиш учун маҳаллий ва хорижий журналистларга рухсат берилмади.\n30 май куни эрталаб ЕИ делегациясининг Қозоғистон, Қирғизистон ва Туркманистон Ташқи ишлар вазирлари билан учрашуви бўлиб ўтиши кутилмоқда.


"ПЎЛАТ БАЛИҚ" МАҲСУЛОТЛАРИ » Past Darg'om haqiqati\nБош Сахифа » Жамият ва ҳаёт » "ПЎЛАТ БАЛИҚ" МАҲСУЛОТЛАРИ\nМуаллиф: Admin дан 16-11-2017, 09:53, курилди: 33\nБалиқ маҳсулоти таомлар ичида энг тозалиги, инсон организми учун фойдали элементларга бойлиги билан ажралиб туради. Халқимизда балиқ истеъмол қилган кишининг руҳияти покланиб, жисми тозаланади, деган гап бор. Айни пайтда бозордан турли хилдаги балиқ маҳсулотларини харид қилар эканмиз, уларнинг "тилини" тушуниб, бу борада тинимсиз меҳнат қилаётган инсонлар кўпаяётганидан дилимиз ёришади.\n- 21 гектарлик сув ҳавзасида 22 минг балиқ чавоқларини етишитираяпмиз, - дейди Ошиқ Ота маҳалласилик тадбиркор Тўлқин Жўрамуродов. - Айни пайтда уларнинг ичида Африка қора лаққаси, сазань, толсталоб, амур каби турлари мавжуд. Африка лаққа балиқлари Ўзбекистон иқлими ва шароитига мослаштирилган ҳолда боқилмоқда.\nДарвоқе, ҳаракат бор жойда баракат бўлади. Ҳозирда "Пўлат балиқ" ҳавзасида етиштирилаётган балиқлар харидоргир бўлиб, бозорда бир кунда 150 килограмм балиқ истеъмолчиларга етказиб берилаяпти. Бобоси О.Жўрамуродов, Қ.Жўрамуродов, У.Облоқулов каби ушбу соҳа мутахассисларининг тинимсиз меҳнатлари туфайли, ишлар кўнгилдагидек ташкил этилган. Балиқларга кунига икки маҳал ем берилади. Бу ишларни амалга оширишда 4 нафар ишчи астойдил хизмат қилаётган бўлиб, уларнинг ойлик маошлари 1 миллион 800 минг сўмни ташкил этади.\n- Яна қўшимча бир гектару ўн беш сотихлик майдонда 400 миллион сўмлик чавоқларни кўпайтиришга мослаштирилган лаборатория биноси қуриб битказилди, - дейди Т.Жўрамуродов. - Келгусида режаларимиз кўп. Бу соҳани янада кенгайтириш, балиқлар турини кўпайтиришни ният қилганмиз.\nКалит сўз: Балиқчилик\nБАЛИҚЧИ МЕҲНАТИ БОИС БОЗОР ТЎКИН


Давлат бюджети харажатларининг 13,1 трлн сўмга оширилиши назарда тутилмоқда. - Халқ сўзи\n11:59 26 Июнь 2021 Иқтисодиёт\nОлий Мажлис Сенатининг ўн олтинчи ялпи мажлисида «2021 йил учун Ўзбекистон Республикасининг Давлат бюджети тўғрисида»ги Ўзбекистон Республикаси Қонунига ўзгартишлар киритиш ҳақида»ги Қонун кўриб чиқилди.\nТаъкидланганидек, жорий йилнинг ўтган даврида қабул қилинган қарорлар, тасдиқланган дастурлардаги устувор вазифалар ижроси, қўшимча молиялаштириш манбаларини талаб этмоқда.\nЖумладан, Ўзбекистон Республикаси Президенти қарорларида белгиланган вазифалар ижросини таъминлаш учун Давлат бюджети харажатларининг 13,1 трлн сўмга оширилиши назарда тутилмоқда.\n- «Эл-юрт умиди» жамғармасига нуфузли хорижий олийгоҳларда ўқишга юбориладиган ёшлар сонини 5 баробарга (82 тадан 350 тага) ошириш учун 80 млрд сўм;\nШунингдек, маҳаллаларда ишсиз ёшлар ва хотин-қизларни даромадли меҳнат билан банд қилиш, уларнинг ўз бизнесини ташкил этишига кўмаклашиш тадбирларини давом эттириш мақсадида қабул қилинган Президент қарори (2021 йил 27 мартдаги 5041-сон) ижросини таъминлашда:\nб) оилавий тадбиркорлик дастури доирасида лимончилик лойиҳаларини молиялаштириш мақсадида «Турон банк»нинг устав капиталини ошириш учун 100 млрд сўм;\nШунингдек, Туризм ва спорт вазирлигининг ташкил топиши ҳамда Капитал бозорини ривожлантириш агентлиги тугатилиши ҳам амалдаги Қонунга тегишли ўзгартишлар киритишни талаб этган.